title: Miekkailu kesäolympialaisissa 1896

text: Myös Itävallalla oli kilpailuissa mukana miekkailija, mutta hän jäi mitaleitta.


title: Pećin luostari

text: Pećin luostari on suuri ortodoksinen luostari Kosovossa, lähellä Pećin kaupunkia. Luostari on Pecin patriarkaatin keskus, ja monien arkkipiispojen hautapaikka. Luostarin kirkot on rakennettu 1200- ja 1300-luvulla.


title: Pećin luostari

text: Luostari on UNESCOn maailmanperintökohde vuodesta 2006, ja se liittyy toiseen maailmanperintökohteesen, Visoki Dečanin luostariin.


title: Muhammad ibn Abd-al-Wahhab

text: Muhammad ibn Abd-al-Wahhab (1703 – 1792) oli islaminopettaja, jonka opetusten pohjalta kehittyi sunnalaisuuden wahhabilainen suuntaus.


title: Muhammad ibn Abd-al-Wahhab

text: Abd-al-Wahhab oli kotoisin Najdista nykyisen Saudi-Arabian alueelta. Hän kävi kouluns Medinassa ja asui sen jälkeen vuosia ulkomailla, opetti Basrassa ja Bagdadissa. Asuessaan Iranissa vuonna 1736 hän alkoi opettaa sufilaisuuden doktriineja vastaan. Palattuaan kotikaupunkiinsa hän kirjoitti oppikirjan, josta tuli wahhabilaisuuden perusteos. Hän pyrki palauttamaan islamin alkujuurilleen, "puhtaaseen" muotoonsa. Hän kielsi pyhimykset ettei näistä tulisi epäjumalia ainoan jumalan rinnalle. Hän tuomitsi myös moskeijoiden koristelemisen ja jopa tupakan polttamisen.


title: Mäntän Valo

text: Mäntän Valo on mänttä-vilppulalainen urheiluseura, joka on perustettu vuonna 1904. Valolla on toimintaa jalkapallossa, lentopallossa, futsalissa, koripallossa, naisvoimistelussa, painissa sekä veteraaniurheilussa. Lentopallon miesten edustusjoukkue pelaa Suomen toiseksi korkeimmalla sarjatasolla, 1-sarjassa. Valolla oli aikoinaan toimintaa myös jääkiekossa, mutta jääkiekko yhdistettiin Mäntän Urheilijoiden kanssa, jolloin seuraksi tuli Mäntän Kiekko-Pojat. Myöhemmin KiePo yhdistyi Vilppulan Kiekon kanssa Koillis-Pirkan Kiekoksi.


title: Mäntän Valo

text: Mäntän Valon miesten edustusjoukkue nousi lentopallon 1-sarjaan kauden 2005-2006 päätteeksi, kun se sijoittui toiseksi miesten 2-sarjassa. Kaudella 2006-2007 Valo Volley sijoittui 1-sarjassa toiseksi viimeiseksi, joten se joutui heti karsimaan paikastaan 1-sarjassa, mutta se kuitenkin onnistui pysymään sarjassa. Kaudella 2007-2008 Valon pelit paranivat hieman, mutta silloin tyytyminen oli sarjan yhdeksänteen paikkaan, jolla vältettiin karsinnat. Seuraavalla 2008-2009 kaudella Valon sijoitus oli sama yhdeksäs. Kaudella 2009-2010 Valon pelit menivät jälleen hieman vaikeammin ja joukkue jumiutui toiselle karsijan paikalle. Kesken karsintojen Lentopalloliitto ilmoitti, että karsintasarjan viimeisiä pelejä ei pelata, vaan joukkueet säilyttävät sarjapaikkansa automaattisesti. Näin Valo Volley myös jatkaa kaudella 2010-2011 miesten 1-sarjassa. Samalla sarjatasolla Valo jatkaa myös kaudella 2011–2012.


title: Mäntän Valo

text: Nelosessa pelannut Valo nousi kaudeksi 1993 Kolmoseen, mutta putosi kauden päätteeksi. Seura nousi Kolmoseen jälleen kaudeksi 1995, ja pysyi sarjassa seuraavan kauden, mutta putosi jälleen sarjaporrasta alaspäin kaudeksi 1997.


title: Mäntän Valo

text: 2000-luvulla Valo oli yleensä Nelosen keskikastissa sijoittuen parhaimmillaan viidenneksi. Vuoden 2006 jälkeen liitto yhdisti silloiset Etelä- ja Pohjois-lohkot Nelosen osalta ja näin Nelosesta tippui roppakaupalla joukkueita. Valo sijoittui lohkossaan yhdenneksitoista, joten Valokin sai tyytä Vitosen vauhtiin. Ensimmäisenä kesänä 2007, Valo oli Vitosen kolmoslohkossa keskikastissa, sijoittuen lopulta seitsemänneksi. Vuodelle 2008 tuli parannusta, mutta nousu Neloseen jäi kuitenkin haaveeksi, sillä sijoitus oli lopulta kolmas. Kesällä 2009 häpeällinen taaperrus Vitosessa sai päätöksen. Mäntän Valo otti erittäin tasaisessa kolmoslohkossa voiton vain pisteen erolla toiseksi tulleeseen LaPro:on. Kausi huipentui viimeiseen sarjapeliin Tampereen Kauppiin, missä kohtasivat LaPro ja Valo. Valo taisteli tiukan 0-0 tasapelin ja varmisti näin paikkansa Vitosen nousikarsinta -turnaukseen. Siellä Valo kohtasi muiden lohkojen ykköset, eli Parolan Visan sekä Polla/2:sen. Valo voitti ensimmäisessä ottelussaan Polla/2:sen ja hävisi toisen ParVi:lle, mutta se riitti mänttäläisille varmistamaan paikan kesäksi 2010 Neloseen.


title: Mäntän Valo

text: Futsalissa Mäntän Valo nousi Futsal-liigaan keväällä 2002. Joukkue voitti kaudella vain yhden ottelun, ja putosi Ykköseen. Kahden Ykkösessä pelatun kauden jälkeen seura putosi myös sieltä ja on myöhemmin päätynyt V-divisioonaan.


title: Tääkeli

text: Tääkeli (myös "Tääkkeli", , ) on kylä Leningradin alueen Hatsinan piirin Voiskovitsan kunnassa Venäjällä. Asukkaita kylässä on noin 150 henkeä.


title: Tääkeli

text: Tääkeli mainitaan ensimmäisen kerran Novgorodin Vatjan viidenneksen verokirjassa vuonna 1499/1500 nimellä Djagilino (). Se oli tuolloin samannimisen Kaprion lääniin kuuluneen pogostan keskus. Kylä on saanut nimensä venäläisestä henkilönimestä, jonka taustalla on joko sana дягиль ”väinönputki” tai pohjoisvenäläinen adjektiivi дяглый ”vahva, työteliäs”.


title: Tääkeli

text: Ruotsin vallattua Inkerin 1600-luvun alussa seudulle muutti suomalaisia uudisasukkaita, ja viimeistään 1640-luvulla perustettiin Tääkelin luterilainen seurakunta. Vuonna 1731 Tääkelin kirkko siirrettiin Spankkovan kylään, josta seurakunta sai uuden nimensä.


title: Tääkeli

text: Peter von Köppenin mukaan kylässä asui ortodoksisia inkerikkoja ja luterilaisia inkerinsuomalaisia. Inkerin seurakuntaluettelossa kylä mainitaan suomalaisena.


title: Abd-al-Aziz Aal ash-Shaikh

text: Shaikh Abd-al-Aziz Aal ash-Shaikh (s. 1941) on islaminopettaja ja imaami, joka toimii Saudi-Arabian nykyisenä suurmuftina. Hän nousi asemaansa vuonna 1999 Abd-al-Aziz ibn Baazin seuraajana.


title: Abd-al-Aziz Aal ash-Shaikh

text: Tuleva suurmufti syntyi Riadissa ja sokeutui nuorena. Hän on tuominnut arabimaailmassa suuren suosion saavuttaneet turkkilaiset saippuaoopperat.


title: Teppola

text: Teppola () on taajama ja maalaiskunta Leningradin alueen Lomonosovin piirissä Venäjällä. Se sijaitsee Pietarhovin eteläpuolella ja rajoittuu pohjoisessa Pietarin kaupungin alueeseen. Asukkaita on 2 700 henkeä (vuonna 1997).


title: Teppola

text: Kuntaan kuuluvat lisäksi seuraavat asutuskeskukset: Kuusoja (Луизино, "Luizino"), Kylänpää (Сашино, "Sašino"), Luukkala tai Lukkala (Мишино, "Mišino"), Minino (Минино), Mustaoja (Владимирово, "Vladimirovo"), Myllysi (Марьино, "Marjino"), Porola (Костино, "Kostino"), Ristikylä (Ольгино, "Olgino") ja Teppois-Soikkina (Санино, "Sanino").


title: Teppola

text: Kylät muodostivat ennen Tyrön luterilaisen seurakunnan Papinkonnun puolen, joka mainitaan jo keskiajalla nimellä "Popova Gora" (Попова Гора). Myöhemmin suomalainen nimi muovautui venäläiseen muotoon "Babigon" (Бабигон). Asukkaat olivat luterilaisia inkerinsuomalaisia lukuun ottamatta Porolan kylää, jossa asui ortodoksisia inkeroisia.


title: Teppola

text: Nikolai I:n aikana Papinkonnusta tuli osa Pietarhovin eteläistä maisemapuistoa (Луговой парк, "Lugovoi park"). Arkkitehti Andrei Stackenschneider suunnitteli 85 hehtaarin laajuiseen puistoon puutarhoja, lampia, huvimajoja, ortodoksikirkon sekä Papinkonnun mäelle Belvederin (Бельведер) palatsin, josta avautuu näkymä Suomenlahdelle ja Pietariin. Samalla seudun kylät järjestettiin uudelleen säännöllisen asemakaavan mukaan ja niille annettiin uudet venäläiset nimet enimmäkseen keisariperheen jäsenten mukaan.


title: Abhasian taistelut 2008

text: Abhasian taistelut 2008 alkoivat, kun ensiksi Etelä-Ossetiassa oli puhjennut taistelu 7.–8. elokuuta alkaen Georgian armeijan ja eteläosseettien sekä venäläisten rauhanturvaajien kesken. Aikaisempui Abhasian sota (1992–1993) johti jäätyneeseen konfliktiin osapuolten välillä. Venäjä on puuttunut konfliktiin, sillä venäläisten hävittäjien on epäilty pudottaneen Georgian tiedustelulennokkeja. Abhasian hallinto oli varoittanut Georgian hyökkäyksen mahdollisuudesta hiukan ennen taistelujen puhkeamista.


title: Abhasian taistelut 2008

text: Keskeisenä kohteena on ollut Kodorin sola, jonne "Abhasian autonominen tasavalta" on yrittänyt perustaa hallintoaan, mutta josta on käyty taisteluita.


title: Abhasian taistelut 2008

text: Abhasia aloitti taistelun Kodorin solassa noin tuhannen sotilaan voimin, tavoitteenaan häätää Georgian joukot pois solasta, jossa ne ovat tulitaukosopimuksen perusteella ja jonne Georgian hallitus on tukenut Abhasian autonomista tasavaltaa perustamaan hallintoa onnistumatta.


title: Abhasian taistelut 2008

text: Abhasian hyökkäys alkoi tykistövalmistelulla Georgian asemia vastaan. 9. elokuuta 2008 kello 14:00 venäläiset lentokoneet pommittivat Omarisharan lentoasemaa, joka aikaisemmin on ollut sotilaslentoasema. 10. elokuuta alkoi laajahko maahyökkäys, minkä yhteydessä pommitettiin kello 15:10 ja 20:25 solaa. Pommitukset jatkuivat seuraavana päivänä aamuyöstä 00:31 ja 03:26.


title: Abhasian taistelut 2008

text: Yhdistyneiden kansakuntien 15 UNOMIGin sotilastarkkailijaa evakuoitiin alueelta Abhasian pyynnöstä.


title: Abhasian taistelut 2008

text: Venäjä tukee joukkojaan Abhasiassa ja Etelä-Ossetiassa Sevastopolin laivastotukikohdasta Abhasian rannikolle liikkuvilla laivoilla, joiden paluun tukikohtaansa Krimin laivastotukikohtaan Ukraina on uhannut estää. Venäjä on lähettänyt Georgian merisaartoon yhden ohjusristeilijän ja yhden raskaamman Mustanmeren laivaston sota-aluksen.


title: Abhasian taistelut 2008

text: Venäjä on pakottanut pommituksillaan lopettamaan Baku–Tbilisi–Ceyhan-öljyputken käytön, jolloin Azerbaidžanin öljyä joudutaan kuljettamaan muin keinoin. Venäjä on ilmoittanut, että se ei merisaarrollaan estä öljynkuljetuksia Georgiasta.


title: Punakko

text: Punakko ("Bartsia alpina") on monivuotinen ruohokasvi, joka elää puoliloisena.


title: Punakko

text: Punakon varret ovat 10–30 cm korkeita, väriltään vihreitä, mutta latvasta tumman sinipunaiset. Lehdet ovat vihreitä ja ne kasvavat toisiaan vastakkain ja ovat ruodittomia. Kukat sijaitsevat varsien päässä ja ovat väriltään myös tumman sinipunaisia. Kukka on kaksineuvoinen. Punakon hedelmät ovat soikeita kotia ja siemenet ovat siipipalteisia. Suomessa punakko kukkii keskikesällä vyöhykkeillä VI–VII.


title: Punakko

text: Punakko kasvaa rannoilla, puronvarsilla, letoilla, kosteilla tunturiniityillä ja lehdoissa paljakan keskiosiin saakka.


title: Punakko

text: Kasvi kasvaa kalkkipitoisessa kasvualustassa.


title: Punakko

text: Punakkoa kasvaa Euraasian alueella muun muassa Pohjois-Suomessa, Ruotsissa ja Saksassa. Pohjois-Amerikassa se kasvaa Grönlannissa ja Kanadassa. Kanadassa punakko kasvaa Québecin pohjoisosassa, Labradorissa ja Nunavutin saarilla. Kanadan arktisilla saarilla kasvi on kapea-alainen ja saarista Baffininsaarella se on harvinainen.


title: Novgorodin tasavalta

text: Novgorodin tasavalta (, ) oli Novgorodin kaupungin ympärille rakentunut keskiaikainen valtio Luoteis- ja Pohjois-Venäjällä 1136–1478.


title: Novgorodin tasavalta

text: "Nestorin kronikassa" kerrotun tarun mukaan ruhtinas Rurik perusti 800-luvulla Novgorodin ruhtinaskunnan. Todellisuudessa Novgorod (Novgorodin kaupunki) syntyi noin sata vuotta myöhemmin , 900-luvun keskivaiheilla. 800-luvun puolivälissä Olhavanjoen-Ilmajärven alueelle ilmeisesti kuitenkin syntyi viikinkien hallitsema valtakunta, jonka keskuksia olivat Laatokanlinna eli Staraja Ladoga ja Rurikinlinna. Sitä voi pitää Novgorodin valtion edeltäjänä. Novgorodin kaupungista tuli pian Kiovan Venäjän suuri pohjoinen keskus.


title: Novgorodin tasavalta

text: Kiovan valtakunnan hajotessa syntyi useita itsenäisiä ruhtinaskuntia joista merkittävimpiä olivat Novgorod ja sen aluskaupunki Pihkova. Näiden lisäksi syntyi useita muita ruhtinaskuntia, jotka kilpailivat alueista ja vallasta Novgorodin kanssa.


title: Novgorodin tasavalta

text: Laajalle levinneestä luku- ja kirjoitustaidosta todistavat arkeologisissa kaivauksissa löytyneet 1000–1400-lukujen tuohikirjeet. Kaupungin omaperäinen arkkitehtuuri sekä maalaus- ja käsityötaide ovat vaikuttaneet suuresti Venäjän taiteen kehitykseen.


title: Novgorodin tasavalta

text: Novgorodin tasavaltaa johti kansankokous vetše, joka kutsui ruhtinaita lähinnä Vladimirista. Vetšen lisäksi hallintoon osallistuivat arkkipiispan johtama neuvosto ja pajarien joukosta valitut virkamiehet.


title: Novgorodin tasavalta

text: 1300-luvulla Novgorodin tasavalta hallitsi koko Luoteis-Venäjää, ja se ulottui Baltian rajoilta Uralille ja Vienanmerelle asti. Valtava alue oli jaettu viiteen hallintoalueeseen eli viidennekseen. Tasavallan pääkaupunki oli Novgorod. Tasavallan kulta-aikana 1300-luvulla ja 1400-luvun alussa Novgorodin kaupunki koostui viidestä itsehallinnollisesta kaupunginosasta eli päädystä. 1400-luvun lopussa kaupungin väkiluvun arvioidaan olleen runsaat 50 000, ja se oli Venäjän kaupungeista suurin. Novgorodin tasavallan pienemmiksi kaupungeiksi mainitaan muun muassa Toržok, Pähkinälinna, Staraja Russa ja Staraja Ladoga.


title: Novgorodin tasavalta

text: Novgorod säästyi mongolien hyökkäyksiltä Aleksanteri Nevskin ryhdyttyä yhteistyöhön mongolien Kultaisen ordan kanssa, minkä ansiosta Novgorodin kulttuuri jatkoi kukoistustaan muun Venäjän taantuessa.


title: Novgorodin tasavalta

text: Kaupunki johti Venäjän taistelua Ruotsin ja Saksalaisen ritarikunnan hyökkäyksiä vastaan. Vuonna 1240 Novgorodin ruhtinas Aleksanteri Nevski löi ruotsalaiset Nevan taistelussa ja vuonna 1242 kaupungissa muodostettu sotajoukko kukisti ristiritarit Peipsijärven jäällä (Peipsijärven taistelu).


title: Novgorodin tasavalta

text: Kummassakin taistelussa oli kuitenkin kysymys paikallisista kahakoista, joita itäiset kronikat ovat paisutelleet. Ruotsin puolelta kysymys oli mahdollisesti pienestä Ledung-retkestä. Nykyisen käsityksen mukaan ruotsalaisilla ei voinut olla resursseja järjestää laajempaa ristiretkityyppistä hyökkäystä vain kaksi vuotta Hämeen valloituksen jälkeen. Tosin retken ajankohtaa pidetään edullisena mongolien uhattua samaan aikaan Novgorodia, mutta ruotsalaiset näyttävät pahasti yliarvioineen sen heikkoutta.


title: Novgorodin tasavalta

text: Karjala oli löyhästi liitetty Novgorodiin ja niillä mahdollisesti oli jonkinlainen liittosuhde keskenään. Karjala maksoi todennäköisesti jonkinlaista veroa Novgorodille. Karjalalla oli oma sisäinen itsehallinto vuoteen 1260 asti.


title: Novgorodin tasavalta

text: Novgorod ei voinut Lyypekin kauppaneuvotteluissa taata saksalaisten kauppiaiden turvallisuutta Koiviston itäpuolelle sen kuuluessa Karjalalle, vaan ainoastaan nykyiselle Kronstadtin saarelle asti (Retusaari).


title: Novgorodin tasavalta

text: Suhteen löyhyyttä korostaa sekin että paavi määräsi Karjalan piispaksi Fredrik von Hasseldorfin.


title: Novgorodin tasavalta

text: Novgorodissa oli sisäisiä riitaisuuksia 1260- ja 1270-luvuilla, ja karjalaiset pyrkivät hyödyntämään niitä irrottautuakseen Novgorodista, osittain onnistuenkin, joten Novgorodin täytyi valloittaa Karjala uudelleen vuonna 1278. Sotaretken jälkeen Novgorod antoi sen lahjaksi uudelle ruhtinaalleen.


title: Novgorodin tasavalta

text:
Novgorodin ja Ruotsin välillä vuonna 1323 solmittu Pähkinäsaaren rauha jakoi Karjalan.
Pähkinäsaaren rauhassa 1323 määriteltiin raja Ruotsia vastaan. Norjan ja Novgorodin välinen rauhansopimus tehtiin vuonna 1326. Siinä sovittiin maiden välinen rajalinja, sekä määriteltiin Ruija ja Kuola yhteismaaksi.


title: Novgorodin tasavalta

text: Novgorodin kauppayhteydet ulottuivat Flanderista ja Hansakaupungeista Astrahaniin ja Konstantinopoliin sekä aina Uralille saakka.


title: Novgorodin tasavalta

text: 1400-luvun puolivälissä Novgorodissa taistelivat vallasta keskenään moskovalaismielinen ja liettualaismielinen ryhmittymä. Vuonna 1459 moskovalaismieliset onnistuivat saamaan vallan itselleen, jonka seurauksena ulkopoliittinen suuntaus muuttui voimakkaasti ja se näkyi muun muassa paineen kasvuna Karjalan suuntaan. Myös ortodoksiuskonnon merkitystä alettiin korostaa aivan toisella tavalla kuin siihen asti.


title: Novgorodin tasavalta

text: Talvella 1470-71 Novgorod ja Liettua solmivat yhteistyösopimuksen Moskovaa vastaan, mutta Liettua joutui heikentämään tukeaan Novgorodille ja Liettuan joukot eivät ehtineet ratkaisutaisteluihin Moskovaa vastaan.


title: Novgorodin tasavalta

text: Iivana Suuren hyökättyä vuonna 1471 novgorodilaiset kärsivät tappion Moskovan ruhtinaskunnan joukoille ensin Ilmajärvellä ja sen jälkeen Šelonjoella käydyssä taistelussa, ja vuonna 1478 kaupunki alueineen liitettiin Moskovan Venäjään. 1480–1490-luvuilla kaupungin vastarinnan nujertamiseksi sieltä karkotettiin noin 7 000 pajaria, pappia ja kauppiasta, joiden tilalle tuotiin moskovalaisia lääninherroja ja uudisasukkaita.


title: Novgorodin tasavalta

text: 1478 Iivana III siirrätti Moskovaan kellon, jolla vetše kutsuttiin koolle, tehden näin symbolisesti lopun Novgorodin itsenäisyydestä. Lisäksi Novgorodin oli maksettava Moskovalle sotaveroa 15 500 ruplaa ja luovuttava itsenäisestä ulkopolitiikasta. Moskova valitsi kaupungille Feolfil-nimisen uuden arkkipiispan, joka oli lojaali uusille vallanpitäjille.


title: Novgorodin tasavalta

text: Iivana Julma epäili edelleenkin Novgorodia vehkeilystä Moskovaa vastaan ja päätti tehdä lopun siitä kokonaan. Lopullisesti Novgorodin valta luhistui, kun Iivana IV Julma hävitti kaupungin vuonna 1570.


title: Novgorodin tasavalta

text: Novgorodin tasavalta oli jaettu viiteen verotusalueeseen: Vatjan viidennes, Bežetskin viidennes, Derevan viidennes, Äänisen viidennes ja Šelonin viidennes. Nimi "viidennes" (pjatina) tosin tuli käyttöön vasta Moskovan valloitettua Novgorodin vuonna 1478. Vapaan Novgorodin aikana maat (zemlja) vastasivat niitä.


title: Novgorodin tasavalta

text: Novgorodin valtion alueella sijaitsi slaavilaiskansojen lisäksi myös useita suomalais-ugrilaisia kansoja, joiden hallinnollisena ja taloudellisena keskuksena se toimi.


title: Novgorodin tasavalta

text: Olhavanjoen länsirantaa sanottiin Vatjan maaksi (Votskaja zemlja) ja myöhemmin Vatjan viidennekseksi. Olhavajoen itärannan takaa avautui Äänisen maa, myöhemmin Äänisen viidennes; Mstan ja Lovatin välisllä kaakkoon ja etelään päin avautuvaa metsistä ja järvistä rikasta sanottiin vastaavasti Derevskin viidennekseksi. Länteen päin avautuvan kaistan nimenä oli Šelonin viidennes. Bežetskin viidennes ei ulottunut Novgorodiin asti; sen alueet olivat merjalaisvyöhykkeellä, jonne sittemmin Tverin karjalaisiksi kutsutut laatokankarjalaiset siirtolaiset siirtyivät 1600-luvulla ruotsalaisten uskonvainoja pakoon.


title: Novgorodin tasavalta

text: Kun Moskova vuonna 1478 valloitti Novgorodin, Vatjan maan nimeksi tuli Vatjan viidennes (Votskaja pjatina). Kaupunkiin tuotiin Moskovasta uudet isännät, jotka ryhtyivät heti muuttamaan yhteiskuntajärjestystä. Vuonna 1617 Vatjan viidennes joutui vuorostaan Ruotsin vallan alle.


title: Novgorodin tasavalta

text: 1900-luvun marxilaisessa historiankirjoituksessa valtiota luonnehdittiin feodalistiseksi tasavallaksi. Novgorodia johti ruhtinas yhdessä Novgorodin neuvoston kanssa. Neuvostossa oli Novgorodin kaupungin porvareiden edustus, ja sitä pidetään osin tasavaltalaisena ja esidemokraattisena laitoksena. Novgorodinmaa oli alistettu keskuspaikkansa Novgorodin kaupungin vallalle, joten muiden alueiden osalta tasavaltaisuus ei toteutunut.


title: Culicomorpha

text: Culicomorpha ("hyttysmäiset") on sääskiin kuuluva kaksisiipisten osalahko. Niitä pidetään eräinä alkeellisimmista kaksisiipisistä. Monien lajien toukat elävät vedessä.


title: Culicomorpha

text: Ryhmään kuuluvista lajeista monet imevät verta tai selkärangattomien ruumiinnestettä ja siihen kuuluvatkin mm. hyttyset ja mäkärät. Useimmat lajit aterioivat kukissa ainakin osittain. Veren imeminen ei esiinny systemaattisena piirteenä vaan on luultavammin kehittynyt ryhmässä itsenäisesti useita kertoja, mahdollisesti lisäravinnonlähteeksi meden oheen. Monet vertaimevät lajit ovat tärkeitä sairauksien vektoreita ja levittävät mm. malariaa, filariaasia ja jokisokeutta.


title: KWH Group

text: KWH-yhtymä Oy (ruotsiksi KWH-koncernen Ab, englanniksi KWH Group Ltd) on Pohjanmaalla toimiva suomalainen perheyritys, joka valmistaa ja markkinoi hiomatarvikkeita ja muovituotteita sekä tarjoaa huolinta- ja logistiikka-alan palveluita. Se syntyi vuonna 1929 perustetun Oy Wiik & Höglund Ab:n ja 1930-luvun lopulla perustetun Oy Keppo Ab:n fuusioituessa vuonna 1984.


title: KWH Group

text: KWH Group koostuu kolmesta itsenäisestä liiketoimintaryhmästä, jotka ovat Mirka (KWH Mirka vuoteen 2016 asti), KWH Logistics ja KWH Invest. KWH Logisticsiin kuuluvat Oy KWH Freeze Ab sekä Backman-Trummer-konserni, joka juontaa juurensa 1800-luvulle ja johon kuuluvat Oy Adolf Lahti Yxpila Ab, Oy Backman-Trummer Ab, Oy Blomberg Stevedoring Ab, Oy Moonway Ab, Oy M. Rauanheimo Ab, Stevena Oy, Oy Otto Rodén Ab ja A. Jalander Oy. KWH Investiin kuuluu Oy Prevex Ab, joka valmistaa vesilukkoja. Lisäksi KWH Invest hallinnoi strategisia osakeomistuksia ja teollisuuskiinteistöjä.


title: KWH Group

text: KWH Group kuuluu kahdensadan suurimman suomalaisen yrityksen joukkoon. Yrityksen merkittävin osa on hiomatuotteita valmistava Mirka. Yrityksen liikevaihto pieneni huomattavasti, kun KWH Pipe siirtyi vuonna 2013 osaksi Uponorin kanssa perustettua yhteisyritystä.


title: KWH Group

text: Elokuussa 1929 vaikeuksiin joutuneen Hellnäsin sahan konttoristi Emil Höglund ja sahalle puuta välittävä Edvin Wiik päättivät yhteisen puutavaraliikkeen Wiik & Höglundin perustamisesta. Tarkoituksena oli käydä kauppaa pyöreällä puutavaralla, kaivospölkyillä ja paperipuulla. Wiik huolehtisi ostoista, Höglund hoitaisi myynnin ja kirjanpidon.


title: KWH Group

text: Ensimmäisen tilivuoden tulos oli hyvä, mutta 1930-luvun lama vaikeutti kaupantekoa seuraavina vuosina. Ostoasiamiehet eri kunnista olivat miltei toimettomia. Vuonna 1931 myynti jäi vain puoleen kaavaillusta. Kaiken lisäksi kesä 1932 oli niin kuiva, että puutavarauitot onnistuivat vasta myöhäissyksyllä.


title: KWH Group

text: Kesällä 1933 Peräseinäjoella raivosi suuri metsäpalo, joka tuhosi yli tuhat hehtaaria metsää. Edvin Wiik teki tarjouksen sen hakkuuoikeudesta, ja tämän kaupan ansiosta yhtiön laajentuminen pääsi vauhtiin. 1930-luvun jälkipuoliskolla Wiik & Höglundin ostajat liikkuivat ympäri Suomea Rovaniemeltä Viipuriin. Pysyviä konttoreita oli Vaasan lisäksi Rovaniemellä, Kokkolassa, Laihialla, Kristiinankaupungissa ja Porissa. Vuonna 1939 Wiik & Höglundista oli tullut maan suurin puutavaranviejä. Sen osuus koko maan tukkipuuviennistä oli 26 % ja paperipuuviennistä noin 20 %.


title: KWH Group

text: Yritys osti Petsmon sahan vuonna 1936. Vuonna 1950 yhtiö omisti jo viisi omaa sahaa. Wiik & Höglund osti myös Vasa Rederi Ab -varustamon ja alkoi hankkia Pietarsaaren Selluloosan osakkeita. 1960-luvulla sekä Wiik & Höglund että Keppo olivat noin 15 %:n osuudella Oy Wilh. Schauman Ab:n suurimmat yksityiset osakkaat.


title: KWH Group

text: Sotavuosina Wiik & Höglund toimitti polttopuuta ja autojen häkäpönttöihin tarvittua koivuhaketta Saksan ja Suomen armeijalle. Sodan jälkeen yhtiön toiminta keskittyi taas pyöreän puutavaran vientiin. Voitot investoitiin ostamalla metsäalueita, kuten Kemiön saarelta vuonna 1949 ostetut Skinnarvikin kartano ja Lennäsin tila.


title: KWH Group

text: Syksyllä 1951 Wiik & Höglund laajentui yllättäen muovialalle. Yrityksen puutavara-asiakas Holmsund AB Uumajan lähellä oli jo jonkin aikaa valmistanut muovisia lattialaattoja ja tarjosi Wiik & Höglundille laatanvalmistuksen yksinoikeutta Suomessa. Sopimus aloitti Wiik & Höglundin muutoksen kauppayhtiöstä teollisuusyritykseksi. Muovivalmistus aloitettiin asuintalon kellarissa Vaasassa, kunnes vuonna 1952 hankittiin Suomen Forsiitti-Dynamiitti Osakeyhtiöltä vuokraoikeus alueeseen, jolla osakkuusyhtiö Uponor Infra Oy:n Vaasan tehtaat yhä sijaitsevat.


title: KWH Group

text: Muovituotantoa varten perustettiin Oy Wiik & Höglund Chemicals Ab vuonna 1953. Raaka-aineiden tuontisäännöstely teki muovibisneksen hankalaksi. Enemmän raaka-ainetta oli mahdollista saada tuotevalikoimaa laajentamalla. Lattialaatoista Wiik & Höglund laajensi muovieristeisiin sähkökaapeleihin ja polyeteenikalvojen ja -putkien sekä PVC-letkujen valmistukseen. Säännöstelyn vapauduttua 1957 huomattiin pian että liian laaja tuotevalikoima hajotti resursseja. Yritys päätti keskittyä saksalaisen Farbwerke Hoechst AG:n kanssa kehitetyin menetelmin jopa 400 millimetrin läpimittaisiin polyeteeniputkiin ja niiden hitsaustekniikkaan. Aivan uutta oli 1964 esitelty 600 mm muoviputki, ja maailmanennätystehtailu jatkui: vuonna 1965 800 mm, sitten 1200 mm vuonna 1969 kunnes vuonna 1976 maksimiläpimitta oli kasvanut 1600 millimetriin.


title: KWH Group

text: 1960-luvulla Wiik & Höglund luopui puutavara-alasta ja varustamostaan ja keskittyi muoviteollisuuteen, jonka vahvistukseksi se osti pietarsaarelaisen kilpailijansa Oy Nars Ab:n. Yhteisellä nimellä Yhtyneet Muovitehtaat Oy se oli Suomen suurin muoviyritys joka työllisti viitisensataa ihmistä. Tuotanto laajeni heikolla menestyksellä Saksaan ja paremmalla menestyksellä Kanadaan.


title: KWH Group

text: Oy Keppo Ab sai alkunsa 1937 Emil Höglundin turkistarhausharrastuksesta ja kasvoi niin, että oli vuonna 1964 maailman suurin minkkitarhuri yli 100 000 minkinnahan vuosituotannolla. Emil Höglundin kuollessa 1973 Keppo tuotti 10 prosenttia Suomen ja 2 prosenttia koko maailman minkinnahoista. 1980-luvulla Keposta tuli maailman suurin ketunnahkojen tuottaja. Yritys toimi myös eläinrehun ja turkistarhalaitteistojen valmistajana.


title: KWH Group

text: Vuonna 1963 Keppo Oy oli ostanut Helsingistä Jepualle siirtyneen hiomatarvikeyritys Mirkan, jonka tuotanto viisinkertaistettiin 1970-luvun lopulla. Vuonna 1966 Emil Höglund osti Kepolle Oravaisten verkatehtaan, jonka perinteinen kehruu- ja kutomotoiminta hiipui 1970-luvun lopulla. Tehdas kuitenkin jatkoi turkistuotteiden ja naistenvaatteiden tekoa vuoteen 1987, jolloin KWH Group luopui näistä toimialoista.


title: KWH Group

text: Vuonna 2013 Kilpailuvirasto esti KWH Pipen ja Uponorin suunnitelmat yhdistää yhdyskuntaputkien tuotanto ja markkinointi yhteiseksi Uponor Infra Oy:ksi. Markkinaoikeus kuitenkin hyväksyi yhteisyrityksen perustamisen 24.5.2013. Uponor Infra Oy aloitti toimintansa 1. heinäkuuta 2013. KWH-yhtymä omistaa Uponor Infra Oy:stä 44,7 %.


title: Dahir Rayale Kahin

text: Dahir Rayale Kahin (, s. 1952) on somalialainen poliitikko, joka oli itsenäiseksi julistautuneen Somalimaan presidentti vuosina 2002–2010. Hänestä tuli Somalimaan kolmas presidentti Muhammad Haji Ibrahim Egalin jälkeen tämän kuoltua. Kahin voitti Somalimaan presidentinvaalit vuonna 2003 edustaen "Ururka Dimuqraadiga Umada Bahawday" (United Democratic People's Party) -puoluetta. Hänen seuraajakseen presidenttinä tuli Ahmed Mohamud Silanyo, joka voitti vuoden 2010 presidentinvaalit.


title: Dahir Rayale Kahin

text: Daahir Rayaale Kaahin syntyi Awdalissa ja kävi koulunsa Mogadishussa. Hän on Gadabuursi klaanin Reer Dudub -alaklaanista. Aiemmin hän työskenteli diplomaattina Somalian lähetystössä Djiboutissa, Awdalin alueen kuvernöörinä, liikemiehenä ja Somalimaan varapresidenttinä (1997–2002).


title: Dahir Rayale Kahin

text: Siad Barren palveluksessa Kahin toimi kansallisen turvallisuuspalvelun (NSS) kersanttina ja päällikkönä Berberassa. Monien lähteiden mukaan (U.S. Department of State, Amnesty International, Human Rights Watch, Africa watch) NSS on syyllistynyt ihmisoikeuksien loukkauksiin, kidutuksiin ja murhiin erityisesti Pohjois-Somalian sisällissodassa toukokuusta 1988 vuoden 1989 loppuun. Kersantti Kahinin toiminta NSS:n palveluksessa kohdistui erityisesti Somali National Movement -puolueen jäseniin.


title: AOVA

text: Akavan opiskelijavaltuuskunta AOVA toimii akavalaisten opiskelijoiden edustajana Akavan päätöksenteossa. AOVAn keskeisenä edunvalvollisena tehtävänä on korkeakouluopiskelijoiden työelämään liittyvät koulutus-, työvoima- ja sosiaalipoliittiset asiat. AOVAn ensisijainen tehtävä on tuoda opiskelijanäkökulmaa Akavan päätöksentekoon ja linjauksiin.


title: AOVA

text: Akavan opiskelijavaltuuskunta AOVA edustaa Akavan jäsenliittojen noin 100 000 opiskelijajäsentä. Se tekee Akavasta Suomen johtavan opiskelijoiden työmarkkinajärjestön. Akavan opiskelijavaltuuskunnassa on edustus jokaisesta opiskelijatoimintaa harjoittavasta Akavan jäsenjärjestöstä. Valtuuskunnassa on yhteensä 40 varsinaista ja 26 varajäsentä. AOVA kokoontuu neljä kertaa vuodessa. Valtuuskunnan kokousten välillä toimintaa ohjaa työjaosto. AOVAn puheenjohtajana toimi vuosina 2011 – 2012 Ted Apter ja 2013 – 2014 Jouni Markkanen. AOVAlla on edustus kaikissa Akavan toimikunnissa, aluetoimikunnat mukaan lukien. AOVAn puheenjohtajalla on puhe- ja läsnäolo-oikeus Akavan hallituksessa.


title: Pierre-Antoine Cousteau

text: Pierre-Antoine Cousteau (18. maaliskuuta 1906 Saint-André-de-Cubzac, Ranska – 17. joulukuuta 1958 Pariisi, Ranska) oli ranskalainen äärioikeistolainen poleemikko ja toimittaja. Hän oli merentutkija Jacques-Yves Cousteaun veli.


title: Pierre-Antoine Cousteau

text: Pierre-Antoine Cousteau jätti kommunismin 1930-luvulla ja ajautui enemmän kannattamaan antisemitismiä ja vastustamaan demokratiaa. Hän kirjoitti "Coup de Patte" - ja "Je suis partout" -lehtiin. Jälkimmäisessä hän oli lähellä Pierre Gaxottea, joka vakuutti Cousteaun fasismista. Cousteau matkusti Natsi-Saksaan vuonna 1936 natsimyönteisten Robert Brasillachin ja Georges Blondin kanssa sekä vuonna 1938 Espanjaan Brasillachin ja Maurice Bardèchen kanssa. Cousteau osallistui myös Nürnbergin puoluepäiville ja vaikuttui matkojensa aikana kansallissosialismista, vaikka myönsi, että siinä on myös puutteita.


title: Pierre-Antoine Cousteau

text: Cousteau kutsuttiin takaisin Ranskan armeijaan vuonna 1939 ja hänet vangittiin seuraavana vuonna. Brasillach kuitenkin onnistui vapauttamaan Cousteaun, joka palasi Je suis partout -lehteen, jonka poliittiseksi johtajaksi hän nousi Brasillachin tilalle vuonna 1943. Sota-aikana hän vaikutti juutalaisten siirtämiseen keskitysleireille, toimittajana pariisilaisessa "Paris-Soir"-lehdessä sekä yleissihteerinä ranskalaisessa puolisotilaallisissa Milice-joukoissa.


title: Pierre-Antoine Cousteau

text: Elokuussa 1944 Cousteau muutti Saksaan, Bad Mergentheimiin, jossa hän johti ranskalaista sanomalehteä ja radioasemaa. Saksasta hän pakeni Sveitsiin. Cousteau vangittiin Innsbruckissa ja tuomittiin kuolemaan marraskuussa 1946. Tuomio muutettiin kuitenkin elinkautiseen rangaistustyöhön. Hänet sai yleisen armahduksen vuonna 1954 ja hän alkoi toimittaa äärinationalistista "Rivarol"-lehteä sekä teki yhteistyötä Henry Costonin sanomalehtien kanssa.


title: Pierre-Antoine Cousteau

text: Cousteau kuoli vuonna 1958 Pariisissa.


title: Zatelliitti

text: Zatelliitti on Kempeleessä noin kahden kilometrin päässä kunnan keskustaajamasta valtatie 4:n ja Kauppakeskus Zeppelinin läheisyydessä sijaitseva yrityskeskittymä. Alueella sijaitsee katsastusasema sekä muutamia yrityksiä, kuten muun muassa Ouman ja Hankkija. Tulevaisuudessa alueelle ollaan suunnittelemassa myös Oulun seudun eteläistä matkakeskusta.


title: Zatelliitti

text: Alueelle johtava valtatie 4:n eritasoliittymä avattiin liikenteelle 28. syyskuuta 2018. Kokonaisuudessa rakennettiin rampit moottoritielle, neljä siltaa ja kiertoliittymät Zatelliitintien ja Kokkokankaantien liittymiin. Lisäksi rakennettiin paikallisliikenteen bussipysäkit sekä poikittainen kevyen liikenteen väylä.


title: Vesitatar

text: Vesitatar ("Persicaria amphibia" tai "Polygonum amphibium") on monivuotinen, tuoreiden niittyjen, lettojen ja savipohjaisten vesistöjen kasvi.


title: Vesitatar

text: Maa- ja vesikasveina kasvavat vesitattaret eroavat toisistaan, jopa niin paljon että saattaisi luulla niiden olevan eri lajeja, maalla kasvaessaan se kasvaa 20–80 cm korkeaksi, maakasvi ei yleensä kuki. Vedessä se kasvaa jopa yli 2 metriä pitkäksi. Lehdet kierteisesti varrella. Maalla sen lehdet ovat lyhytruotisia, lapa tavallisesti 8–15 cm pitkä, puikea, pyöreä- tai suippotyvinen ja lyhytkarvainen. Vedessä kasvaessaan sen lehdet ovat pitkäruotisia, lapa kelluva, 10–15 cm pitkä, kapean pitkulaisen puikea, pyöreä- tai herttatyvinen, kalju. Kukkii heinä-elokuussa, mutta maalla kasvaessaan on yleensä kukaton. Sen kukinto on tiheä vaaleanpunertavakukkainen tähkä, joka on 2–5 cm pitkä. Kukat ovat pieninä viuhkoina, pieniä, kaksineuvoisia ja kellomaisia, n. 3,5 mm pitkiä. Kehässä 5 tyveltä puoleenväliin asti yhdistynyttä vaaleanpunaista–punaista liuskaa. Emi muodostuu kahdesta yhteenkasvaneesta lehdestä. Tyveltä noin puoleenväliin yhdistyneitä vartaloita 2. Heteitä on yleensä 5. Hedelmä on musta tai ruskea, kiiltävä, litteähkö, n. 3 mm pitkä, pähkylä.


title: Vesitatar

text: Vesitatarta tavataan Pohjoismaiden eteläosissa, Keski-Euroopassa ja Venäjällä samoilla leveysasteilla. Pohjois-Amerikassa on oma alalajinsa. Suomessa sitä tavataan yleisesti Etelä- ja Keski-Suomessa, harvinainen Ahvenanmaalla, Pohjanmaalla ja Pohjois-Suomessa.


title: Vesitatar

text: Vedessä ja maalla, järvissä, joissa, vähäsuolaisessa murtovedessä sekä maalla rannoilla, pelloilla, niityillä, pientareilla ja joutomailla.


title: Reinhard Fabisch

text: Reinhard Fabisch (19. elokuuta 1950 − 12. heinäkuuta 2008) oli saksalainen jalkapalloilija ja jalkapallovalmentaja.


title: Reinhard Fabisch

text: Fabisch edusti vuodet 1969−1971 Borussia Dortmundia pelaamatta yhtään virallista ottelua. Pelaajauransa jälkeen Fabisch valmensi Beninin, Kenian ja Zimbabwen maajoukkueita. Vuodet 2005−2007 hän toimi seurajoukkuevalmentajana Qatarissa ja Yhdistyneissä arabiemiirikunnissa.


title: Reinhard Fabisch

text: Fabischin viimeiseksi saavutukseksi jäi Beninin luotsaaminen Afrikan mestaruuskisojen lohkovaiheeseen tammikuussa 2008. Hän kuoli syöpäään 12. heinäkuuta 2008 Münsterissä.


title: Ferdinand von Zeppelin

text: Ferdinand Adolf August Heinrich von Zeppelin () oli saksalainen kenraali, kreivi ja ilmalaivan keksijä. Hänen hautansa on Stuttgartissa Pragfriedhofin hautausmaalla.


title: Hisham Hafiz

text: Hisham Ali Abdel-Kader Hafiz (28. huhtikuuta 1931 Medina – 26. helmikuuta 2006 Beirut) oli saudiarabialainen toimittaja ja kirjailija. Hän oli perustamassa Saudi Research and Publishing Companya, joka aloitti "Arab News" -lehden julkaisun vuonna 1975. Vuonna 1978 perustettiin kansainvälinen "Asharq Al-Awsat" -lehti, ja sittemmin alkoi ilmestyä myös muita lehtiä.


title: Hisham Hafiz

text: Hafiz oli valmistunut Egyptin sotilasakatemiasta ja Kairon yliopistosta. Hän kuului tunnettuun toimittajasukuun ja oli veljensä Muhammad Hafizin kanssa Saudi-Arabian median pioneereja.


title: Hisham Hafiz

text: Kirjailijana Hafiz kirjoitti muun muassa runoja.


title: Lahden kansainvälinen kirjailijakokous

text: Lahden kansainvälinen kirjailijakokous on järjestetty Lahden Mukkulan kaupunginosassa vuodesta 1963 alkaen ja Messilässä vuosina 2009 - 2013, jälleen Mukkulassa vuonna 2015 ja Lahden kansanopistolla vuodesta 2017 alkaen . LIWRE (Lahti International Writers' Reunion) on kansainvälinen kirjallisuustapahtuma, johon saapuu vieraiksi nimekkäitä prosaisteja, runoilijoita, kirjallisuuskriitikkoja ja tutkijoita eri puolilta maailmaa. Se on yksi Euroopan suurimmista kirjallisuustapahtumista. Kokouksen järjestää Lahden kansainvälinen kirjailijakokous ry, jonka taustalla vaikuttavat Eino Leinon Seura, Päijät-Hämeen kesäyliopisto ja Lahden kaupunki. Tapahtuman suojelijana vuonna 2015 toimii tasavallan presidentin puoliso, runoilija Jenni Haukio. Ensimmäisen kirjailijakokouksen (1963) suojelijana oli niin ikään valtakunnan ykkösnainen, kirjailija Sylvi Kekkonen.


title: Lahden kansainvälinen kirjailijakokous

text: Tapahtuman teema vaihtelee kokouksittain. Teemoina ovat viime vuosina olleet muun muassa "Mikä on pyhää?" (2003) "Kirjoittaminen rakkauden tekona" (2005) ja "Kauneus ja kauheus" (2007). Vuoden 2009 "Toisin sanoen" -otsikon kautta syvennyttiin siihen, kuinka "kirjailija sanoo toisin". Lisäteemana käsiteltiin kirjallisuuden kääntämistä. Vuonna 2011 pohdittiin kirjailijan suhdetta kielen ja kertomisen rajoihin teemalla Kirjailija ja sanoin kuvaamaton. "Murtuvat muurit" puhututtivat vuorostaan 16.– 18.6.2013. Eri puolilla maailmaa rosoinen ja väkivaltainenkin aika suodattuu kaunokirjallisuuteen. Muureja on niin kirjailijoiden sisällä kuin ulkopuolella. Vuonna 2015 teemana oli "Kirjailija tasapainotaiteilijana". Lahden Sibeliustalossa järjestettiin vanhaan tapaan 15.6.2015 kansainvälinen runoilta, joka oli kaikelle kansalle ilmainen. Pääasia kuitenkin oli kirjailijoiden alustusten pohjalta käyty keskustelu Mukkulan puistossa kaikkina kolmena kokouspäivänä.


title: Lahden kansainvälinen kirjailijakokous

text: Kokous sijoittui pitkään Mukkulan kartanoon ympäristöineen ja ajoittuu juhannuksen alle. Vuonna 2009 Lahden kansainvälinen kirjailijakokous siirtyi pidettäväksi Hollolan Messilän lomakeskuksessa Vesijärven toisella rannalla. Kokous järjestettiin tällöin ensi kertaa muualla kuin Mukkulan kartanohotellin alueella. Kokouksen järjestäjä perusteli paikan vaihtoa kesähotellipalveluiden puuttumisella Mukkulassa. Hollolan Messilän kartanoalue tarjosi tuolloin toiminnallisesti ja taloudellisesti parhaan vaihtoehdon vapaalle ja tiiviille vuorovaikutukselle kirjailijoiden, yleisön ja lehdistön kesken. Kokous palasi Mukkulaan kerran vuonna 2015 mutta vuodesta 2017 alkaen kokous on järjestetty Lahden kansanopistolla keskustassa.


title: Daniel M. Angel

text: Daniel M. Angel (14. toukokuuta 1911 – 13. joulukuuta 1999) oli brittiläinen elokuvaohjaaja. Hän ohjasi useita merkittäviä elokuvia 1950-luvulla.


title: Daniel M. Angel

text: Hän oli naimisissa Vivian Van Dammin tyttären, Betty Van Dammin, kanssa.


title: Miekkailu kesäolympialaisissa 1896 – miesten floretti

text: Miesten floretti oli yksi laji kolmesta miekkailulajista kesäolympialaisissa 1896. Kilpailu kilpailtiin 7. huhtikuuta 1896, Ateenassa, Kreikassa.


text: Turnaus oli tarkoitettu vain amatööreille, mutta myös ammattilaisille järjestettiin oma florettiturnaus.


text: Miekkailijat jaettiin kahteen karsintaryhmään. Kummankin ryhmän kaikki miekkailijat kohtasivat toisensa kerran ja ryhmiensä parhaat kohtasivat finaalissa.


text: Otteluissa voittoon tarvittiin kolme osumaa vastustajaan.


text: Turnauksen voitti ranskalainen Eugène-Henri Gravelotte ja hopeaa sai ranskalainen Henri Callot. Kolmanneksi pääsi Periklis Pierrakos-Mavromihalis.


title: École Navale

text: École Navale on Ranskan merisotakoulu, joka vastaa Ranskan merivoimien upseerien kouluttamisesta. Se sijaitsee Crozonin niemimaalla Brestin kaupungin lähellä.


title: École Navale

text: Merisotakoulu perustettiin vuonna 1830 kuningas Ludvig Filipin määräyksestä. Alkujaan se sijaitsi Brestinlahdelle ankkuroiduilla laivoilla. Vuonna 1915 koulu siirtyi mannermaalle ja vuonna 1936 nykyiseen sijaintiinsa. Toisen maailmansodan aikana merivoimien upseerien kouluttaminen tapahtui useissa paikoissa Ranskassa, Britanniassa ja Pohjois-Afrikassa. Meriupseerien kouluttamista ei pystytty jatkamaan uudestaan Brestissä sodan loputtua, sillä koulun rakennukset olivat vaurioituneet pahoin. Presidentti Charles de Gaulle vihki nykyiset rakennukset käyttöön vuonna 1965.


title: Ger

text: Ger on kunta Baixa Cerdanyan comarcassa, Gironan maakunnassa, Katalonian itsehallintoalueella, Espanjassa. Kunnan pinta-ala on 33,4 neliökilometriä ja asukkaita siellä on 450 (2009). Väestötiheys on 13,5 as/km².


title: Ger

text: Gerin naapurikunnat ovat Guils de Cerdanya koillisessa, Meranges luoteessa, Bellver de Cerdanya ja Isòvol lounaassa, Das etelässä sekä Fontanals de Cerdanya ja Bolvir kaakossa.


title: Ger

text: Gerin asutuskeskukset ja niiden väkiluvut vuonna 2007:


title: Sotilastarkkailija

text: Sotilastarkkailija on aseeton sotilashenkilö, ammattiupseeri tai reserviläinen, joka pareittain tarkkailee aluetta sotilaallisesta näkökulmasta. Sotilastarkkailijoita käytetään varmistamaan, että tulitauko tai aselepo pitää. Sotilastarkkailijat ovat yleensä Yhdistyneiden kansakuntien lähettämiä, mutta heitä voi olla myös Etyj:llä.


title: Sotilastarkkailija

text: Suomessa sotilastarkkailijoiden koulutuksesta vastaa Puolustusvoimien kansainvälinen keskus, joka kouluttaa myös muiden pohjoismaiden sotilastarkkailijat.www.fincent.fi


title: Jäätynyt konflikti

text: Jäätynyt konflikti on konflikti, jolle ei ole löydetty ratkaisua, mutta jonka aiheuttamat asetelmat ovat jääneet voimaan. Jäätyneitä konflikteja on muun muassa Transnistriassa, Etelä-Ossetiassa, Abhasiassa ja Kyproksella.


title: Intel Nehalem

text: Intel Nehalem on Intelin vuoden 2008 lopulla julkaistun suoritinarkkitehtuurin nimi. Intel nimesi ensimmäiset arkkitehtuuriin perustuvat kuluttajamarkkinoille suunnatut suorittimet Core i7:ksi. Yhtiö julkaisi arkkitehtuurin jo vuoden 2007 puolella, mutta siihen perustuvat suorittimet tulivat markkinoille vasta vuonna 2008. Nehalem-arkkitehtuurin korvasi myöhemmin Westmere-arkkitehtuuri.


title: Intel Nehalem

text: Suorittimet valmistettiin 45 nanometrin prosessilla. Jokainen prosessori sisältää neljä ydintä ja kolmikanavaisen muistiohjaimen. Retail-prosessorien mukana tuleva vakiojäähdytin oli myös uusittu.


title: Intel Nehalem

text: Nehalemiin perustuvat Core i7 -suorittimet käyttivät uutta LGA1366-suoritinkantaa. Samalla niiden väyläratkaisu on päivitetty uudella QuickPath Interconnect -väylällä. Nehalemissa jokaisella ytimellä on oma L2-välimuisti.


title: Intel Nehalem

text: Vuoden 2009 jälkimmäisellä puoliskolla Intel toi markkinoille Nehalem-arkkitehtuuriin perustuvat Core i5 -suorittimet. Core i5 -suorittimet eivät asennu LGA1366-suoritinkantaan, vaan käyttävät LGA1156-suoritinkantaa. Prosessoreita tukee emolevypiirisarja P55, johon suoritin on yhteydessä DMIn kautta. Core i5 -suorittimissa on kaksikanavainen muistiohjain.Nehalemiin perustuvat Core i7 -suorittimet ovat tulleet käyttöön hitaasti Core 2 Duo -suorittimien vahvasta tarjonnasta johtuen. Intel jatkaa keskittymistään Core-brändinimeen ja markkinoille on tuotu Core i5- sekä Core i3-suorittimia. Tästä huolimatta Intel ei ole aikeissa luopua Pentium, Atom- ja Celeron-brändinimistä. Intel päätti yksinkertaistaa suorittimien nimeämiskäytäntöä, jonka perusteella tulevaisuudessa Core i7 -suorittimia myydään high end -käyttöön, Core i5 -suorittimet kuluttajakäyttöön ja Core i3 -suorittimet alempaan hintaluokkaan. Pentium-nimi säilyy jokapäiväiseen käyttöön tarkoitetuissa suorittimissa. Celeron-nimi säilyy erittäin halvoissa suorittimissa sekä Atom minikannettavissa.


title: Intel Nehalem

text: Intelin toimitusjohtaja Paul Otellnin mukaan Nehalem arkkitehtuuriin perustuvia suorittimia on toimitettu huhtikuussa 2009 jo lähes miljoona kappaletta.


title: Operaatio Crusader

text: Operaatio Crusader oli toisessa maailmansodassa brittiarmeijan operaatio, jonka tarkoitus oli vapauttaa kansainyhteisön joukot Tobrukin piirityksestä vuonna 1941 ja saavuttaa samalla ratkaiseva voitto akselivaltojen joukoista Pohjois-Afrikassa.


title: Operaatio Crusader

text: Tavoitetta oli yritetty saavuttaa kahden aikaisemman operaation avulla onnistumatta. Operaatio Battleaxessa kärsittyjen raskaiden tappioiden seurauksena kenraali Archibald Wavell oli vapautettu Lähi-idän alueen, johon Pohjois-Afrikan rintama myös kuului, komennosta. Hänen tilalleen vaihdettiin kenraali Claude Auchinleck. Hänen aikanaan Länsiaavikon joukot ("The Western Desert Force") organisoitiin uudelleen ja nimettiin 8. armeijaksi, jonka johtoon tuli kenraaliluutnantti Alan Cunningham.


title: Operaatio Crusader

text: Crusader oli kolmas ja operaatioista suurin ja pitkäkestoisin. Operaation taustavoimana ja kannustajana toimi Britannian pääministeri Winston Churchill, joka siirsi vahvistuksia Egyptiin, vaikka häntä oli varoitettu uudesta Japanin muodostamasta uhasta Itä-Aasiassa.


title: Operaatio Crusader

text: Brittiläisen kansainyhteisön joukoista koostuneen 8. armeijan oli tarkoitus hyökätä laajalla rintamalla idästä länteen, pyyhkäisten samalla etelästä käsin akselivaltojen puolustuksen sivustaan. Halfayassa, Fort Capuzzossa ja Sollumissa olevat saksalaiset jäisivät tällöin etenevän armeijan piirittämäksi. Vihdoin 8. armeijan edetessä Tobrukia puolustavat kansainyhteisön joukot murtautuisivat piirityksestä edeten etelään, jolloin akselivaltojen joukot jäisivät kahden tulen väliin, pohjoispuolellaan Välimeri ja eteläpuolellaan läpipääsemätön aavikko.


title: Operaatio Crusader

text: Alun perin Auchinleck suunnitteli hyökkäyksen alkamispäivämääräksi 1. marraskuuta, mutta päätti aloittaa operaation jo lokakuun puolessa välissä. Tähän vaikutti osittain myös innokkaan Churchillin painostus. Panssarikaluston saapuminen kesti hieman odotettua kauemmin, jolloin käynnistämistä siirrettiin kolmella päivällä. Valmisteluihin oli normaalien kalustotäydennyksien, huoltojen ja joukkojen siirtelyjen lisäksi kuulunut myös huoltorautatien sekä huoltovesiputken rakentaminen autiomaahan.


title: Operaatio Crusader

text: Britit saivat puolelleen yllätysedun, koska hyökkäyksen aloituspäivää edeltävän yön voimakas hiekkamyrsky esti saksalaisten tiedustelulennot operaation ensimmäisenä päivänä. Claude Auchinleckin ja Alan Cunninghamin johtamien brittien alkuperäinen suunnitelma tuhota akselivaltojen panssarijoukot ennen jalkaväen etenemistä mureni kuitenkin useisiin pieniin yhteenottoihin. Suurimmat taistelut käytiin Sidi Rezeghissä, jossa Erwin Rommelin johtamat akselivaltojen joukot onnistuivat päihittämään brittien 7. panssaridivisioonan. Operaation ensimmäinen vaihe koostui hajanaisista, mutta kovista yhteenotoista ja britit olivat menettäneet merkittävän osan panssarikalustostaan 23. marraskuuta mennessä. Tuona päivänä Rommel käynnisti keskitetyn hyökkäyksen, jossa menetti vuorostaan 70 yhteensä 160 jäljellä olevasta panssarivaunusta. Saksalaiset nimesivät päivän ”Kuolonsunnuntaiksi” ().


title: Operaatio Crusader

text: Afrika Korpsin komentaja kenraaliluutnantti Ludwig Crüwell ehdotti Rommelille huoltotaukoa joukkojen uudelleenorganisointiin, jonka aikana voitaisiin myös kerätä taistelukentille jääneitä tarpeellisia materiaaleja ja kalustoa. Rommel kuitenkin uskoi brittien kärsivän hajaannuksesta ja päätti hyökätä. Vastahyökkäys oli lähellä onnistumista ja Cunningham aikoikin vetäytyä. Auchinleck pysyi lujana puolustuksen suhteen ja korvasi Cunninghamin kenraalimajuri Neil Ritchiellä.


title: Operaatio Crusader

text: Rommelin panssaridivisioonien vastahyökkäys ei onnistunut löytämään brittijalkaväen pääosaa, joka oli ohittanut akselivaltojen linnoitetut asemat ja suunnannut Tobrukiin. Rommelin täytyi vetäytyä hyökkäyksestä tukemaan Tobrukissa taistelevia joukkojaan. Vaikka hän onnistui saavuttamaan pieniä taktisia voittoja alueella Rommel menetti Bardiaan ja Sollumiin linnoittautuneet 14 000 miestä ja hänen täytyi vetäytyä pelastaakseen huonosti huolletut joukkonsa Tobrukista länteen Gazalaan ja sieltä aina El Agheilaan saakka.


title: Operaatio Crusader

text: Operaatio Crusader päättyi brittien voittoon, joka oli heidän ensimmäisensä saksalaisista joukoista sodan aikana. Operaatio ei saavuttanut kuitenkaan toivottua menestystä, vaikka britit onnistuivat vapauttamaan Tobrukin ja aiheuttamaan suuria tappioita akselivaltojen joukoille. Suurin osa brittien ja kansainyhteisön 18 000 miehen tappioista oli taisteluissa karaistuneita veteraaneja, kun akselivaltojen 33 000 miehen tappiot koostuivat lähinnä toisarvoisina taistelijoina pidetyistä italialaisista ja saksalaisesta huoltohenkilökunnasta. Akselivaltojen joukot pystyivät säilyttämään taistelukykynsä. Lisähuoltojen ja täydennysten jälkeen ne käynnistivät uuden hyökkäyksen 21. tammikuuta 1942.


title: Operaatio Crusader

text: Operaatio Crusader toimi inspiraationa brittiläisen 8. armeijan hihamerkkiin, jossa on ristiretkiläistyylinen keltainen risti valkoisessa kilvessä. Se antoi nimensä myös armeijan viikoittaiselle sanomalehtijulkaisulle "Crusader".


title: Stevena

text: Stevena Oy on naantalilainen Suomen länsirannikon satamissa toimiva ahtausyritys. Se muodostui Naantalin kaupungin vuonna 1982 perustamista Luonnonmaalla toimineen Naantalin Vapaasatama Oy:n ja ahtaustoimintaa hoitaneen Naantali Cargoport Oy:n yhdistämisestä. Kyseisten yritysten toimintaa jatkettiin myöhemmin nimellä Stevena Oy. Yritys vaihtoi muutaman kerran omistajaa ja vuodesta 1997 lähtien se on ollut osa Backman-Trummer -konsernia, joka puolestaan kuuluu KWH Groupiin.


title: Stevena

text: Stevenan päätoimipaikka on Naantalin satamassa missä Stevena on aloittanut toimintansa vuonna 1982. Lisäksi yritys toimii Hangon satamassa(2004→), Turun satamassa(1989→) , Uudenkaupungin satamassa(1998→). Stevena on aikaisemmin toiminut myös Haminan(2010→2014), Porin(2005→2014), Rauman(2005→2009) ja Olkiluodon(2004→2011) satamissa. Yritys on erikoistunut teollisuuden raaka-ainekuljetuksiin, roro-liikenteeseen, projektilaivauksiin sekä muihin logistiikka- ja lisäarvopalveluihin. Näistä suurimpana varastointipalvelut.


title: Stevena

text: Vuoden 2004 syksyllä Stevena osti Naantalin ja Eurajoen Olkiluodon satamassa toimineen Material-Master Oy:n, sekä raskaisiin projektilaivauksiin erikoistuneen turkulaisen Pernotrans Oy:n ahtausliiketoiminnat.


title: Stevena

text: Stevena Oy:n aputoiminimiä ovat Material-Master 16. joulukuuta 2004 lähtien, Newsteve 19. elokuuta 2008 lähtien sekä BT-Logistore.


title: Stevena

text: Stevena tunnetaan luotettavuudestaan, monipuolisuudestaan sekä joustavuudestaan.


title: Stevena

text: Stevena sai vuonna 2016 vuoden logistiikkayritys palkinnon, minkä myönsivät yhdessä Turun kauppakamari ja Logy.


title: Stevena

text: Stevena toimii serfitifioitujen laatu- ja ympäristöjärjestelmien ISO 9001 ja ISO14001 mukaisesti. Rehuraaka-aineiden käsittelyprosessi on lisäksi sertifioitu GTP+ standardin mukaisesti.


title: Metsäapila

text: Metsäapila ("Trifolium medium") on Euroopassa tavattava, hernekasveihin kuuluva punakukkainen apilalaji.


title: Metsäapila

text: Monivuotinen metsäapila kasvaa 20–45 cm korkeaksi. Varret ovat kaarevia tai kohenevia ja harvaan myötäkarvaisia. Tummanvihreät ja laikuttomat lehdet ovat kolmisormisia. Lehtien korvakkeet ovat tasasoukan suikeita, pitkäperäisiä ja ne ovat ruodin kanssa pitkälti yhdiskasvuisia. Lehdykät ovat 2–6 cm pitkiä, soikeita tai suikeita ja lähes ehytlaitaisia. Yksittäin oleva kukinto on pallomainen, pitkäperäinen ja 2–4 cm pitkä. Tummanpunainen teriö on tyveltä yhdislehtinen. Verhiöntorvi on kalju, liuskat ovat karvaisia. Metsäapila kukkii Suomessa kesä-elokuussa. Siemenet kypsyvät verhiön sisään jäävässä palossa.


title: Metsäapila

text: Metsäapila muistuttaa hyvin paljon pyökkiapilaa ("T. alpestre"), joka ei kuitenkaan kasva Suomessa. Suomessa kasvavista lajeista se muistuttaa jonkin verran puna-apilaa ("T. pratense"). Suurin ero lajien välillä on, että puna-apilan lehdet ovat laikukkaita.


title: Metsäapila

text: Metsäapila on eurooppalainen laji, joka on levinnyt lähes koko maanosaan. Euroopasta se puuttuu Islannista, Pyreneiden niemimaalta, Etelä-Italiasta ja -Kreikasta sekä pohjoisimmilta arktisilta alueilta. Lajia on tavattu tulokaslajina myös Pohjois-Amerikasta. Suomessa metsäapila on yleinen maan lounais-, etelä- ja kaakkoisosissa, jossa se on alkupeäinen laji. Satunnaisena tulokaslajina sitä kasvaa Etelä-Lappia myöten.


title: Metsäapila

text: Metsäpila kasvaa niityillä, pientareilla sekä puolivarjoisissa lehtomaisissa metsissä ja rinnemetsissä. Laji muodostaa usein tiheitä, suuria kasvustoja.


title: Henrik Kosonen

text: Henrik Kosonen (s. 29. kesäkuuta 1969) on suomalainen lentopallovalmentaja ja entinen lentopalloilija.


title: Henrik Kosonen

text: Pelaajana Kosonen voitti kaksi Suomen-mestaruutta, vuonna 1991 KuPS-Volleyssä ja vuonna 1999 Keski-Savon Paterissa. Kaudet 1993–1994 ja 1994–1995 ”Here” pelasi Pallavolo Kuopion/Pielavesi joukkueessa. Kaudella 1995–1996 hän pelasi Sveitsissä ja kaudella 1996–1997 Ranskassa. Maajoukkueessa hän pelasi 161 A-maaottelua vuosina 1990–1998.


title: Henrik Kosonen

text: Kosonen valmensi vuosina 2002–2009 Keski-Savon Pateria. Vuosina 2009–2011 hän toimi Saimaa Volleyn urheilutoimenjohtaja. Helmikuussa 2011 hän nousi Saimaa Volleyn päävalmentajaksi..


title: Henrik Kosonen

text: Henrik Kososen isä on lentopalloilija ja lentopallovalmentaja Reino Kosonen.


title: Sopwith Triplane

text: Sopwith Triplane oli brittiläinen kolmitasoinen hävittäjälentokone, jota käytettiin ilmasodankäyntiin ensimmäisen maailmansodan lopulla. Konemallilla lennettiin Ison-Britannian ja Ranskan ilmavoimissa, ja yksittäiset kappaleet päätyivät myös Venäjän ja Yhdysvaltojen käyttöön.


title: Gennadi Volnov

text: Gennаdi Georgijevitš Volnov (, 28. marraskuuta 1939 Moskova, Venäjän SFNT − 15. heinäkuuta 2008 Konakovo, Venäjä) oli venäläistaustainen koripalloilija, joka pelasi Neuvostoliiton maajoukkueessa 1950-luvun lopulta 1970-luvun alkuun. Hän on historian menestynein venäläinen koripalloilija olympiamitaleilla mitattuna.


title: Gennadi Volnov

text: Volnov voitti Neuvostoliiton joukkueessa olympiakultaa Münchenissä 1972. Olympiahopeaa hän voitti Roomassa 1960 ja Tokiossa 1964. Méxicon kesäolympialaisissa 1968 hän oli voittamassa pronssia.


title: Gennadi Volnov

text: Maailmanmestaruuskilpailuissa Volnov voitti vuonna 1967 kultaa ja vuonna 1963 pronssia. Euroopan mestaruuden hän voitti vuosina 1959, 1961, 1963, 1965, 1967 ja 1969.


title: Gennadi Volnov

text: Vuosina 1956−1958 Volnov pelasi Burevestnikissa. Suurimman osan urastaan hän edusti TsSKA Moskovaa (1958−1970) voittaen 10 Neuvostoliiton mestaruutta (1960, 1961, 1962, 1963, 1964, 1965, 1966, 1967, 1969, 1970) ja Euroliigan kolmesti vuosin 1961, 1963 ja 1969.


title: Gennadi Volnov

text: Volnov kuoli 68-vuotiaana 15. heinäkuuta 2008.


title: Eila Lahti-Argutina

text: Eila Lahti-Argutina (14. huhtikuuta 1937 Petroskoi, Neuvostoliitto – 10. elokuuta 2008 Petroskoi, Venäjä) oli venäjänsuomalainen toimittaja ja tietokirjailija. Lahti-Argutina työskenteli pitkään Neuvostoliitossa ilmestyneissä suomenkielisissä Punalippu- ja Neuvosto-Karjala-lehdissä. Neuvostoliiton hajottua hän keskittyi tutkimaan Stalinin vainoissa menehtyneiden suomalaisten kohtaloita.


title: Eila Lahti-Argutina

text: Lahti-Argutina sai kaksoiskansalaisuuden 2004 ja muutti pysyvästi Kuopioon.


title: Eila Lahti-Argutina

text: Lahti-Argutina julkaisi kaksi kirjaa suomalaisten kohtaloista 1930-luvun Neuvostoliitossa. Jukka Rislakin kanssa tehty "Meillä ei kotia täällä" (1997) käsittelee Suomesta 1930-luvulla työn perässä loikanneiden edesottamuksia. Teos oli ehdokkaana Tieto-Finlandian saajaksi ja se on käännetty englanniksi. Vuonna 2001 julkaistiin yli 8 000 suomalaista nimeä käsittänyt matrikkeli "Olimme joukko vieras vaan". Lahti-Argutina keräsi tietoja arkistoista ja hän haastatteli vielä elossa olleita. Lahti-Argutina menehtyi aivoverenvuotoon Petroskoissa. Hän oli kuollessaan viimeistelemässä matrikkelin jatko-osaa.


title: Eila Lahti-Argutina

text: Lahti-Argutina valmistui Petroskoin valtionyliopistosta.


title: Eila Lahti-Argutina

text: Lahti-Argutinan isä, kemiläinen Eino Lahti, loikkasi Neuvostoliittoon vuonna 1930 poliittisista syistä, ja kuoli Tšeljabinskin pakkotyöleirillä vuonna 1943. Isän kohtalo selvisi Eilalle vasta 1990-luvun tutkimusten myötä.


title: Wyatt Earp (elokuva)

text: Wyatt Earp on vuonna 1994 valmistunut yhdysvaltalainen elokuva. Sen on ohjannut Lawrence Kasdan. Elokuvan pääosissa ovat muun muassa Kevin Costner ja Dennis Quaid. Elokuva kertoo sheriffinä toimineen Wyatt Earpin elämästä.


title: Wyatt Earp (elokuva)

text: Elokuva alkaa 1860-luvulta, jolloin oli Yhdysvaltain sisällissota. Wyattin elämän vaiheita seurataan aina vanhuuteen saakka. Elokuva keskittyy kuitenkin lähinnä 1870–1880-luvuille, jolloin hän muun muassa taisteli Ike Clantonin rosvojoukkoa vastaan.


title: Heinrich Schläppi

text: Heinrich Schläppi (30. huhtikuuta 1905 – 15. helmikuuta 1958) oli sveitsiläinen rattikelkkailija. Hän voitti kultaa vuoden 1924 olympialaisissa Chamonix'ssa neljän miehen kelkkailussa.


title: Puolustuksen linja

text: Puolustuksen linja on amerikkalaisessa jalkapallossa puolustuksen osa, joka pelaa hyökkäyksen linjaa vastaan. Puolustuksen linjassa pelaa tavallisimmin 3-5 puolustuksen linjamiestä, joiden tärkein tehtävä on juoksupeleissä juoksuvälien tukkiminen ja heittopeleissä pelinrakentajan taklaaminen tai heiton häiritseminen. Puolustuksen linjamiehet ovat hyökkäyksen linjamiesten tapaan isoja ja vahvoja pelaajia, joilta vaaditaan myös nopeutta ja ketteryyttä.


title: Puolustuksen linja

text: Ulommat puolustuksen linjamiehet (, lyh. DE) pelaavat puolustuksen linjan päissä. He ovat isokokoisia mutta nopeita pelaajia. Heidän tulee olla tarpeeksi vahvoja pärjätäkseen hyökkäyksen linjan isoja ulompia linjamiehiä vastaan, mutta myös räjähtävän nopeita päästäkseen nopeasti häiritsemään pelinrakentajia. Juoksupeleissä ulomman linjamiehen tehtävänä on puolustaa linjan päätyä ja estää palloa kantavan keskushyökkääjän eteneminen kohti sivurajaa, mitä esimerkiksi kiertojuoksupelillä yritetään. Heittopeleissä ulommat puolustuksen linjamiehet yrittävät päästä käsiksi pelinrakentajaan ja säkittämään eli taklaamaan tämän aloituslinjan takana.


title: Puolustuksen linja

text: Sisemmät puolustuksen linjamiehet (, lyh. DT) pelaavat ulompien linjamiesten välissä. He ovat vahvoja vääntäjiä, joiden pääasiallinen tehtävä on päästä irti hyökkääjien blokeista ja tukkia hyökkäyksen juoksupelit linjan keskeltä. Heittopeleissä he toki myös pyrkivät häiritsemään pelinrakentajaa, mikä kuitenkin on heille ulompia linjamiehiä vaikeampaa pienemmän tilan takia. 3–4-puolustuksessa on ainoastaan yksi sentteriä vastapäätä ryhmittyvä sisempi puolustuksen linjamies, jota kutsutaan usein nimellä "noseguard" tai "nose tackle". Sisempiä linjamiehiä on usein blokkaamassa kaksi hyökkäyksen linjamiestä.


title: Stratiomyomorpha

text: Stratiomyomorpha on lajimäärältään vähäinen kärpästen osalahko. Siihen kuuluvat asekärpäset ("Stratiomyidae") sekä puukärpäset ("Xylomyidae").


title: Stratiomyomorpha

text: Toukat ovat useimmiten saprotrofeja, mutta voivat syödä myös sienirihmastoa tai olla jopa petoja. Toukalla on pääkapseli ja kotelo muodostuu viimeisen toukkanahan alle. Erillinen "puparium" kuitenkin puuttuu.


title: Kärkkäänjärvi

text: Kärkkäänjärvi on järvi Utajärven kunnassa Pohjois-Pohjanmaalla.


title: Kärkkäänjärvi

text: Järvi sijaitsee noin 15 kilometriä pohjoiseen Juorkunan kylästä ja laskee pohjoisluoteeseen Piltuanjokea pitkin. Järven vieritse kulkee itä-länsisuunnan pitkää harjannetta myöten metsäautotie Juorkunan Olvasjärven ja Puolangan Luppoperän välillä, josta pääsee edelleen Auholle. Koillisessa järven lähelle, tosin Loukko-ojan erottamana, työntyy yli 180 metrin korkeuteen nouseva Iso Palovaara. Kälväsvaaran poroerotuspaikan lisäksi järven länsilaidalla sijaitsee Kauniskankaan eli Kärkkään pihapiiri, nyttemmin kesäasuntokäytössä.


title: Kärkkäänjärvi

text:
Järven rannat ovat pääosin suota, mutta järvi on kirkasvetinen, koska siihen tulee paljon pohjavettä läheisellä Kälväsvaaran harjulla olevista lähteistä, ja ilmeisesti myös suoraan järveen purkautumalla. Suurimmat avolähteet ovat Hetesuon laidalla, josta Heteoja virtaa kohti järveä Kälväsvaaran poroerotuspaikan pohjoisreunalta. Pienempiä lähteitä on myös järven etelärannan tuntumassa, eteläkaakosta siihen laskee Kallio- ja Siliäsuon tienoilta pieni Hongannoro-niminen puro. Yli puolet järven valuma-alueesta on kangasmaita, loput pääosin ojittamattomia soita. Järvessä kasvaa runsaasti vesisammalta.
Kärkkäänjärvi on luonnontilaisena alueen edustavimpia pienvesiä, jossa on runsas ja monipuolinen kasvillisuus. Se on myös tärkeä lintuvesi viereiselle Olvassuon luonnonpuiston lajistolle. Heteojan lähteet ja lähdepurot ovat edustavia esimerkkejä Olvassuon Natura-alueen lähteistä ja puroista.


title: On lautalla pienoinen kahvila

text: On lautalla pienoinen kahvila on Thure Bahnen ohjaama suomalainen mustavalkoelokuva vuodelta 1952. Elokuva on Bahnen esikoisohjaus.


title: On lautalla pienoinen kahvila

text: Suomen Filmiteollisuus teki niin sanottuna rallilinja-aikana useita iskelmän varaan rakennettuja elokuvia. Monet niistä pohjautuivat Tatu Pekkarisen sanoituksiin, kuten tämäkin. Niiden juonisisältö jäi hyvin ohueksi.


title: On lautalla pienoinen kahvila

text: Lauluyhtye Kipparikvartetti ei näy elokuvassa, vaan heidän ääntään mallaavat näyttelijät Aarne Helen, Armas Jokio, Anton Soini ja Kalle Viherpuu. Kahvilanpitäjä Hurma-Jussia näyttelee toimittaja Retu Kukkonen, urheiluselostaja Anssi Kukkosen isä.


title: On lautalla pienoinen kahvila

text: Tarinassa metsänhoitaja Vuoristo (William Markus) tekeytyy tukkilaiseksi, joka hurmaa työmaan naiset. Vähän ennen elokuvan ensi-iltaa kuollut Kalle Viherpuu esittää velmua Metkua.


title: On lautalla pienoinen kahvila

text: Aikalaisarvioissa elokuvan parhaana puolena ja kantavana voimana pidettiin yleisesti Harry Bergströmin musiikkia.


title: On lautalla pienoinen kahvila

text: Eräässä televisioajan arviossa elokuvaa on pidetty kömpelönä mutta toisaalta sympaattisena. Sen hauskin pariskunta on arvion mukaan kaksikko Viherpuu ja Angerkoski. Kiitosta saavat niin Bergströmin sävelet kuin Pekkarisen nokkelat sanoituksetkin, jotka yhdistyvät yltiöriemukkaaksi elämäniloksi, ja Kipparikvartetin äänet soivat kriitikon arvion mukaan upeasti (Henri Waltter Rehnström, "Tv-maailma" 2014).


title: Shanghai Daily

text: Shanghai Daily on China Dailyn jälkeen Kiinan merkittävin englanninkielinen sanomalehti.


title: Ibanez RG

text: Ibanez RG on Ibanezin valmistama sähkökitarasarja. Ensimmäiset RG-sarjan kitarat tulivat myyntiin vuonna 1987. Silloin niissä oli tallana lisensoitu Floyd Rose Edge-talla. Nykyään RG kitaroissa on käytössä Edge Pro-, Edge Zero-, Edge III- tai Fat 10-talla. RG-sarjan kitaroissa on usein nähtävissä joko Ibanezin sekä DiMarzion mikrofoneja. RG-sarjalaiset ovat yleensä 24-nauhaisia. Osa RG-sarjan sähkökitaroista on valmistettu Etelä-Koreassa, kuten mallia RG-321: Ibanezin omalla kiinteällä tallalla varustettuna. Siinä on humbucker- tyyppiset, eli kaksoiskelaiset etu- ja takamikrofonit. Keskimmäistä mikrofonia ei tuolle mallille tyypillisesti ole.


title: Kaatamo

text: Kaatamon seutuun kuuluvat Liperin kunnan länsiosan kylät Huistinvaara, Kaatamo, Korpivaara ja Risti. Alueelle ovat ominaisia laajat peltoalueet, kirkasvetiset järvet ja vaaramaisemat. Alueella toimii noin 20 eri toimialojen yritystä sekä noin 25 lihan– ja maidontuottajatilaa. Monien työmatka suuntautuu maakunnan pääkaupunkiin Joensuuhun.


title: Kaatamo

text: Kyläseutua halkoo Varkaudentie eli valtatie 23. Lähin rautatieasema sijaitsee Viinijärvellä, jonne on matkaa noin 15 kilometriä. Pieksämäki–Joensuu-rata kulkee alueen kautta. Joensuun lentoasemalle matkaa kertyy noin 30 km.


title: Kaatamo

text: Kaksiopettajaisessa Ristin kyläkoulussa on luokat 1–6. Koulu oli lakkautusuhan alla, mutta Liperin kunnanvaltuusto päätti säilyttää sen 2010 . Liperin kunnanvaltuusto kuitenkin päätti lakkauttaa koulun vuonna 2011. Vanha puinen kyläkoulu on teatteri– ja kylätalona, jossa kesäisin toimii Ristin kesäteatteri.


title: Kaatamo

text: Kylätaloksi rakennetaan kota vuoden 2010 aikana. Kota on saanut Leader-rahoitusta.


title: Kaatamo

text: Lähimmät elintarvikekaupat sijaitsevat Viinijärvellä ja Sarvikummussa. Kauppa-auto kiertää kylillä eri viikonpäivinä. Lähimmät huoltoasemat ovat Käsämässä (Teboil) ja Outokummussa (Neste). Lähin ruokaravintola sijaitsee Valamon luostarissa. Joensuun seutukirjaston kirjastoauto kiertää kylillä kahden viikon välein.


title: Kaatamo

text: Kylien yhteinen lehti on vuosittain ilmestyvä Meijän Avviisi.


title: Kaatamo

text: Ristin vanhimmalla koululla, nykyisin Ristin teatteri- ja kylätalolla toimii Liperin vanhin teatteri, Ristin kesäteatteri.


title: Sittard-Geleen

text: Sittard-Geleen on kunta Limburgin provinssissa, Alankomaissa. Asukkaita kunnassa on 95 687 (30.6.2008) ja väestötiheys on 1 210 as./km². Kunnan pinta-ala on 80,62 neliökilometriä, josta vettä on 1,53 km². Sittard-Geleenin pormestarina toimii Sjraar Cox.


title: Sittard-Geleen

text: Sittard-Geleenin naapurikunnat ovat Echt-Susteren pohjoisessa, Selfkant (Saksassa) idässä, Schinnen kaakossa, Beek etelässä, Stein lounaassa, Dilsen-Stokkem (Belgiassa) lännessä ja Maaseik (Belgiassa) luoteessa.


title: Sittard-Geleen

text:
Kunnan alueella kulkevat muun muassa tiet A2, A76, N276, N294 ja N297.
Nykyinen Sittard-Geleenin kunta muodostui 1. tammikuuta 2001, kun Sittard, Geleen ja Born yhdistyivät.


title: Sittard-Geleen

text: Sittard-Geleenin yhteistyökaupunki on Böblingen Baden-Württembergin osavaltiossa, Saksassa.


title: Sittard-Geleen

text: Lisäksi Sittard-Geleenin kuntaan kuuluvat seuraavat kylät () ():


title: Sinihirwi

text: Sinihirwi on etnorock-yhtye Poropetran esikoisalbumi, joka julkaistiin vuonna 2007.


title: Livia Väresmaa

text: Livia Fredrika Väresmaa (s. 14. heinäkuuta 1975 Helsinki) on suomalainen kilpapurjehtija. Hän toimi Silja Lehtisen yngling-venekunnan keulagastina vuosina 2006-2008. Purjehdusuransa hän aloitti match racing -luokassa vuonna 2000.


title: Livia Väresmaa

text: Väresmaa saavutti MM-pronssia match racing -luokassa vuonna 2008. Hänen edustamansa yngling-venekunta edusti Suomea Pekingin olympialaisissa 2008 sijoittuen 11:nneksi.


title: Livia Väresmaa

text: Livia Väresmaan venekunnan valmennuksesta vastasi hänen puolisonsa Ville Väresmaa ja lisäksi valmennuksessa oli mukana Andy Beadsworth. Valtiotieteiden kandidaatin koulutuksen omaava Väresmaa harrastaa hiihtoa ja laitesukellusta.


title: Chris Patton

text: Christopher David Patton (s. 15. maaliskuuta 1971 Houston, Texas, Yhdysvallat) on yhdysvaltalainen ADR-palkittu ääninäyttelijä ja teatterinäyttelijä, joka tunnetaan lähinnä englanniksi dubatuista animesarjoista ja elokuvista.


title: Chris Patton

text: Patton syntyi Houstonissa, Texasissa, jossa hän myös kävi Mayde Creek High Schoolin ja opiskeli näyttelemistä Houstonin yliopiston teatterikoulussa. Tämän aikana ja jälkeen Patton on näytellyt teatterissa vuodesta 1990 lähtien. Myöhemmin hän siirtyi ääninäyttelemisen pariin, jota Patton on tehnyt vuodesta 1999 lähtien ja työskennellyt enimmäkseen FUNimationilla. Hän on ollut mukana yli sadassa animesarjassa ja ollut vieraana yli 40:ssä anime tapahtumissa Yhdysvalloissa.


title: Chris Patton

text: Äänirooleja tehdessä Patton on useimmiten työskennellyt Luci Christianin ja Jessica Boonen kanssa samoissa tuotannoissa. Pattonin läpimurtorooli oli Yushiro Gowa 25-osaisessa Gasaraki animesarjassa vuonna 2000. Kaksi vuotta myöhemmin hänet palkittiin ADR-palkinnolla kuukauden ääninäyttelijänä "Spriggan" animesta. Muita merkittäviä rooleja hänen uransa aikana ovat olleet Greed (Fullmetal Alchemist) ja Sōsuke Sagara (Full Metal Panic!), sekä hieman pienemmät roolit Sasame (Prétear), Ayato Kamina (RahXephon) ja Fakir (Princess Tutu). Vuosien aikana Patton on tehnyt pääasiassa rooleja, jotka ovat olleet angstimaisia söpöjä poikia ja myöhemmin psykopaattisia roistoja. Hänellä oli myös pieni rooli vuonna 2010 Halo Legendsissä.


title: Miekkailu kesäolympialaisissa 1896 – ammattilaisten floretti

text: Miesten ammattilaisten floretti oli yksi laji kolmesta miekkailulajista kesäolympialaisissa 1896. Kilpailu kilpailtiin 7. huhtikuuta 1896, Ateenassa, Kreikassa.


text: Kilpailu oli tarkoitettu vain ammattilaisille, joten se oli ainoa laji Ateenan olympialaisissa, johon myös ammattilaiset saivat osallistua.


text: Kilpailun, johon osallistui vain kaksi urheilijaa, voitti kreikkalainen Leonidas Pirgos ja hopeaa sai ranskalainen Jean Maurice Perronet. Pirgosista tuli voittonsa myötä ensimmäinen kreikkalainen olympiavoittaja nykyaikaisissa olympialaisissa.


text: Ottelussa voittoon tarvittiin kolme osumaa vastustajaan.


title: Top of the Flops 1975–1997

text: Top of the Flops 1975–1997 on suomalaisen Nolo et Rähjä -yhtyeen toistaiseksi ainoa kokoelmalevy. Se julkaistiin vuonna 1997.


title: Maanantai nainen

text: Maanantai nainen on suomalaisen Nolo et Rähjä -yhtyeen kolmas studioalbumi. Se julkaistiin vuonna 2002.


title: Juhani Laulajainen

text: Juhani Laulajainen (s. 1954) on Turussa asuva kirjailija. Hänen esikoisteoksensa oli vuonna 2007 julkaistu novellikokoelma "Erämaan kautta tullut yksinäinen susi", joka nimettiin Tiiliskivi-palkintoehdokkaaksi. Laulajaisen ensimmäinen romaani oli puolestaan vuoden 2009 "Äärettömän hyvä nainen".


Beijing Shooting Range Clay Target Field on ampumarata Pekingissä, Kiinassa. Beijing Shooting Range Clay Target Fieldillä ammutaan Pekingin kesäolympialaisissa 2008 haulikkolajeissa, jotka ovat skeet ja trap. Sitä kunnostettiin elokuussa 2007 ja se oli valmiina 2008 olympialaisiin. Beijing Shooting Range Clay Target Fieldillä on lattia pinta-alaa 6 170 neliömetriä ja kapasiteetti 5 000 henkilöä, mutta olympialaisten jälkeen kapasiteetti pienennetään 1 047 henkilöön.


title: Nikolai Stepulov

text: Nikolai Stepulov (20. maaliskuuta 1913 Narva – 2. tammikuuta 1968 Tallinna) oli virolainen nyrkkeilijä. Hän voitti hopeaa Berliinin olympialaisissa 1936 alle 61,2 kilon sarjasta hävittyään finaalissa Imre Harangille.


title: Nikolai Stepulov

text: Nikolai Stepulov aloitti nyrkkeilyuransa 14-vuotiaana eli vuonna 1927 Tallinnan työläisten urheiluseurassa (vir. Tallinna töölisspordiklubi) ja osallistui vuoden 1931 Wienin Työläisolympialaisiin, joissa hän saavutti pronssia. Sen jälkeen hän liittyi Tallinnan Sportiin. Valmentajana hänellä oli Nigul Maatsoo. Ensimmäisen Viron mestaruutensa Stepulov saavutti vuonna 1933.


title: Nikolai Stepulov

text: Stepulov osallistui keväällä 1934 käytyihin EM-kisoihin Budapestissä, mutta hävisi heti ensimmäisen ottelunsa. Vuonna 1936 Stepulov edusti Viroa menestyksekkäästi Berliinin vuoden 1936 olympialaisissa. Ensimmäisillä kierroksilla tappion kokivat Luxenburgin, Japanin ja Chilen nyrkkeilijät. Välierässä vastaan tuli Ruotsin Erik Åberg, jonka Stepulov voitti ja pääsi loppuotteluun. Loppuottelussa vastaan tuli Unkarin Imre Harangi, jolle Stepulov koki kuitenkin tappion. Saavutuksena siis olympiahopeaa. Nuorelle Viron tasavallalle Berliinin kisat olivat menestyksekkäät suurimpana tähtenään tietysti painin kaksinkertainen olympiakultamitalisti Kristjan Palusalu. Stepulovia ja muita mitalisteja juhlittiin myös suuresti - riemukas vastaanotto Tallinnassa. Olympiamitalistit, Stepulov yhtenä heistä, olivat kansallissankareita. Viron valtio palkitsi Stepulovin armeijan kersantin vakanssilla.


title: Nikolai Stepulov

text: Stepulovin ura jatkui edelleen. Hän saavutti vuosina 1933-1937 kuusi Viron mestaruutta, viisi ensimmäistä kevyessä välisarjassa ja viimeisen keskisarjassa. Hän osallistui vuoden 1937 EM-kisoihin Milanossa. Voitot Belgian ja Romanian nyrkkeilijöistä saattelivat hänet välieräotteluun, jossa hän otti voiton Tšekkoslovakian Kralista. Loppuottelussa hän kohtasi Saksan Herbert Nürnbergin, jolle hän kuitenkin hävisi. Stepulovilla oli kuitenkin ongelmia oman nyrkkeilyseuransa kanssa, joka silloin oli Tallinnan Gong. Hän riitautui seuransa johdon ja valmentajien kanssa, ja niinpä hänet erotettiin seurasta. Hän siirtyi edustamaan Viljandin Tulevikkua.


title: Nikolai Stepulov

text: Maaliskuussa 1938 Stepulov siirtyi ammattilaiseksi. Ensimmäisessä ottelussaan saksalaista Peter Kleinhütteniä vastaan Helsingissä hän otti pistevoiton. Sen jälkeen hän otteli saksalaisia ja ruotsalaisia vastaan ja saavutti niin voittoja kuin koki tappioita. Viimeisen ammattilaisottelun Stepulov nyrkkeili Berliinissä kesäkuussa 1939 suursodan alla vastustajanaan saksalainen Gustav Eder. Ottelu päättyi Stepulovin tappioon Ederin tyrmätessä virolaisen. Ammattilaissaldo oli kymmenestä ottelusta neljä voittoa, viisi tappiota ja yksi ratkaisematon.


title: Nikolai Stepulov

text: Virolle toisen maailmansodan aika oli kohtalokas. Kesään 1940 mennessä maa menetti itsenäisyytensä. Maassa toimi Neuvostoliiton tukena paikallisten kommunistien ja kommunistikäännynnäisten vetämiä paikallisia kommunistijärjestöjä. Nikolai Stepulov liittyi kommunistiseen aselliseen miliisiin ja toimi miliisijoukkueen johtajana. Aivan neuvostovallan alussa 21. kesäkuuta 1940 Stepulov syyllistyi miliisijoukkoineen mainettaan pilanneeseen toimintaan, sillä hän antoi joukkojensa surmata aseita luovuttamaan tulleet entiset Viron armeijan sotilaat, joista 17 kuoli ja noin kymmenen loukkaantui. Tämän seurauksena hänet pidätettiin, ja hän joutui vankilaan. Hän joutui olemaan vankeudessa Suuren isänmaallisen sodan alkuaikaan asti eli kesään 1941. Sen jälkeen hänet kommennettiin rintamalle, josta hänet siirrettiin myöhemmin vuonna 1942 reservijoukkoihin.


title: Nikolai Stepulov

text: Neuvostovallan palattua Viroon syksyllä 1944 seuraavana vuonna urheilutoiminta käynnistyi Neuvosto-Virossa. Vuonna 1945 hän voitti Neuvosto-Viron nyrkkeilymestaruuden edustaen Tallinnan Spartakia. Ikänsä vuoksi - hän oli silloin 32-vuotias - hänestä ei enää kuitenkaan ollut ainesta kohoamaan huipuksi Neuvostoliiton tasolla.


title: Nikolai Stepulov

text: Uransa jälkeen hän työskenteli ruumiillisessa työssä tehtaassa, metsässä puunhakkuussa ja turpeennostossa. Nyrkkeilyyn hän osallistui erotuomarin tehtävissä. Alkoholi astui Stepulovin elämään entistä suuremmassa roolissa. Hän sai lyhyempiä vankeustuomioita jo 1950-luvun alussa. Vapauduttuaan hän uusi rikoksia. Niinpä vuonna 1955 hänet tuomittiin varkaudesta seitsemäksi vuodeksi vankeuteen. Hänet vapautettiin kuitenkin neljän vankeusvuoden jälkeen. Vapautumisen jälkeinen aika ei muuttanut hänen elämäänsä, vaan rikoksia kertyi senkin jälkeen. Viimeiset vuodet elämästään Stepulov kärsi Parkinsonin taudista. Hän kuoli 2. tammikuuta 1968 Tallinnassa vankilasairaalassa hieman ennen 55:ttä syntymäpäivää.


title: Maria Klemetz

text: Maria Andrea Kathrine Klemetz (o.s. Diesen, s. 28. joulukuuta 1976 Kuusankoski) on suomalainen kilpapurjehtija. Hän kuuluu Silja Lehtisen yngling-venekuntaan. Klemetz edustaa Nyländska Jaktklubbenia. Hänen valmennuksestaan vastasi yhdysvaltalainen Chris Winter (2006–2007), Ville Väresmaa (2006–2008), brittiläinen Andy Beadsworth (2007–2008), brittiläinen Steve Mitchell (2008) sekä hollantilainen Annelies Thies (2008 mukaan lukien olympiakisat Qingdaossa) .


title: Maria Klemetz

text: Klemetz purjehti Maria Saarikallion kanssa 470-luokassa vuosina 1999–2005. Heidän valmennuksesta vastasi virolainen Märt Loog (2000–2004). He sijoittuivat kuudenneksi ISAF:n MM-kisoissa 2002.


title: Maria Klemetz

text: Vuonna 2008 Klemetz sai MM-pronssia match race -luokassa Silja Lehtisen kipparoimana. Hänen edustamansa yngling-venekunta edusti Suomea Pekingin olympialaisissa 2008 sijoittuen 11:nneksi .


title: Maria Klemetz

text: Klemetz on koulutukseltaan valtiotieteiden kandidaatti. Hän valmistelee filosofian tutkintoa Helsingin yliopistossa. Hänellä on yksi lapsi, Botho-poika, syntynyt 2005. Soulin olympialaisissa purjehtineet Bettina Lemström ja Annika Mannström (o.s. Lemström) ovat Klemetzin serkkuja.


title: Miekkailu kesäolympialaisissa 1896 – miesten säilä

text: Miesten säilä oli yksi kolmesta miekkailulajista kesäolympialaisissa 1896. Kilpailu kilpailtiin 9. huhtikuuta 1896, Ateenassa, Kreikassa.


text: Turnaukseen osallistui viisi miekkailijaa: kreikkalaiset Tilemahos Karakalos, Ioannis Georgiadis, ja Georgios Iatridis; tanskalainen Holger Nielsen; sekä itävaltalainen Adolf Schmal. Kaikki kilpailijat ottelivat toisiaan vastaan kerran, joten yhteensä otteluita järjestettiin kymmenen. Turnauksen voittaja Georgiadis voitti jokaisen ottelunsa.


text: Otteluissa voittoon tarvittiin kolme osumaa vastustajaan.


title: Stanley Bacon

text: Stanley Bacon (13. elokuuta 1885 – 13. lokakuuta 1952) oli brittiläinen painija.


title: Stanley Bacon

text: Bacon voitti olympiakultaa 1908 Lontoon olympialaisten vapaapainin 73 kilogramman painoluokassa. Hän voitti kultaa myös 75 kilogramman painoluokassa Brittiläisen kansainyhteisön kisoissa Lontoossa vuonna 1911.


title: Juha Siro

text: Juha Siro (s. 24. kesäkuuta 1951 Tampere) on tamperelainen kirjailija, runoilija, kirjallisuuskriitikko ja graafikko. Hänen esikoisrunoteoksensa "Vapaa pudotus" ilmestyi 1998. Sen jälkeen hän on julkaissut neljä runokokoelmaa ja viisi romaania. Siron vuonna 2009 ilmestynyt romaani "Marilynin hiuspinni" valittiin vuoden 2010 Runeberg-palkintoehdokkaaksi. Siron viimeisin romaani "Idoli" ilmestyi 2016 ja hänen viimeisin runoteoksensa, 365 tekstistä muodostuva runokokoelma "Babel", julkaistiin keväällä 2013.


title: Juha Siro

text: Siro sai Suomen Kirjailijaliiton palkinnon parhaasta esikoisteoksesta 1998. Tämän lisäksi hänet on palkittu muun muassa Olvi-säätiön kirjallisuuspalkinnolla 2000. Siro on julkaissut kirjallisuuskritiikkejä eri medioissa ja toiminut Aamulehden kirjallisuuskriitikkona 2003 – 2007. Pirkanmaan taidetoimikunnan kirjallisuuden asiantuntijajäsenenä hän toimi vuosina 2007 – 2012. Siron tekstejä on käännetty unkariksi, englanniksi ja venäjäksi.


title: Niklas Lindgren

text: Niklas Erik Lindgren (s. 18. toukokuuta 1988 Helsinki) on suomalainen kilpapurjehtija. Hän kilpailee veljensä Joonas Lindgrenin parina 470-luokassa. He edustavat Helsingfors Segelklubbia. Lindgreniä valmentaa Petri Leskinen. Hänen isänsä on purjehduksen olympiamitalisti Jouko Lindgren.


title: Niklas Lindgren

text: Niklas Lingren ja Heikki Elomaa edustivat Suomea Pekingin olympialaisissa 2008 sijoittuen 27:nneksi . Suomalaisten keskinäisessä karsinnassa he voittivat Niklasin isonveljen, Joonas Lindgrenin venekunnan. Veljekset aloittivat purjehdusharrastuksensa yhdessä Niklasin ollessa nelivuotias, ja Pekingin olympialaisten jälkeen he siirtyivät samaan venekuntaan. Lindgrenit sijoittuivat MM-kilpailuissa neljänneksi vuonna 2012, 19:nneksi vuonna 2010, 22:nneksi vuonna 2011 ja 39:nneksi vuonna 2009. EM-kilpailuissa heidän sijoituksensa ovat olleet kymmenes vuonna 2011, 25:s vuonna 2009 ja 32:s vuonna 2010. Hänet on myös valittu Rion olympialaisiin 2016 Suomen edustajaksi yhdessä veljensä kanssa.


title: Niklas Lindgren

text: Niklas Lindgren opiskelee Aalto-yliopistossa kiinteistötaloutta. Hän harrastaa lainelautailua ja salibandya.


title: Irene Khan

text: Irene Zubaida Khan (s. 24. joulukuuta 1956 Dhaka, Itä-Pakistan (nyk. Bangladesh)) on ihmisoikeusaktivisti. Hän toimi Amnesty Internationalin seitsemäntenä pääsihteerinä vuosina 2001–2009. Hän oli virassa ensimmäinen nainen, ensimmäinen aasialainen ja ensimmäinen muslimi.


title: Irene Khan

text: Koulutukseltaan Khan on juristi. Uransa alussa hän työskenteli juristien ihmisoikeusjärjestössä, sen jälkeen 20 vuotta Yhdistyneiden kansakuntien ihmisoikeuskomission (UNCHR) palveluksessa.


title: Irene Khan

text: Khan muutti 14-vuotiaana Bangladeshin itsenäistymisen melskeiden vuoksi kouluun Pohjois-Irlantiin ja opiskeli sen jälkeen Englannissa. Hänen puolisonsa on saksalainen, ja heillä on yksi tytär.


title: Irene Khan

text: Khan sai Sydneyn rauhanpalkinnon vuonna 2006.


title: Heikki Elomaa

text: Heikki Olavi Elomaa (s. 9. heinäkuuta 1986 Helsinki) on suomalainen kilpapurjehtija. Hän edustaa Helsingfors Segelklubbia. Häntä valmentaa Enrico Fonda.


title: Heikki Elomaa

text: Elomaa aloitti kilpapurjehtijan uransa 16-vuotiaana. Vuosina 2006–2008 hän kilpaili 470-luokassa Niklas Lindgrenin kanssa. He edustivat Suomea Pekingin olympialaisissa 2008 sijoittuen 27:nneksi.


title: Heikki Elomaa

text: Ennen kilpapurjehdusta hän harrasti telinevoimistelua monia vuosia. Nyt hänen harrastuksiinsa kuuluu lumilautailu.


title: Aspiraatio (lääketiede)

text: Aspiraatio on lääketieteellinen termi, jolla on kaksi eri merkitystä;


title: Thomas Dooley

text: Thomas Dooley (s. 12. toukokuuta 1961 Bechhofen, Länsi-Saksa) on entinen jalkapalloilija. Dooley pelasi puolustajana ja puolustavana keskikenttäpelaajana. Hän oli Yhdysvaltain jalkapallomaajoukkueen kapteeni vuosien 1994 ja 1998 MM-kisoissa. Kaikkiaan hän pelasi 81 maaottelua ja teki niissä seitsemän maalia vuosina 1992–1999. Dooley pelasi ammattilaisurallaan sekä Saksassa että Amerikassa, edustaen muun muassa Schalkea, Leverkusenia ja Columbus Crew'tä. Nykyisin Dooley on perustamansa jalkapalloakatemian kehityspäällikkönä.


title: Münchenwiler

text: Münchenwiler () on kunta Sveitsissä, Bernin kantonissa. Kunnan pinta-ala on 2,5 neliökilometriä. Asukkaita siellä oli vuoden 2015 lopulla 480.


title: Münchenwiler

text: Münchenwiler on Bernin kantonin eksklaavi, sillä se sijaitsee kokonaan erossa varsinaisesta kantonista ja on Fribourgin kantonin ympäröimä. Münchenwilerin naapurikunnat ovat Courgevaux lännessä, Cressier etelässä sekä Murten pohjoisessa ja idässä. Kunta sijaitsee TPF:n Fribourg–Murten–Neuchâtel-rautatien varrella. Moottoritie A1 alittaa kunnan tunnelissa.


title: Münchenwiler

text: Kunnassa on yksi päiväkoti sekä yksi peruskoulu (), jossa on mahdollista käydä luokat 1–6. Tämän jälkeen täytyy opiskelua jatkaa naapurikunta Murtenissa.


title: Münchenwiler

text: Kunnassa sijaitsee Münchenwilerin linna, jonka rakennustyöt aloitettiin 1100-luvulla. Nykyisin linnassa toimii hotelli.


title: Vuoden 2008 kesäolympialaisten mitalitaulukko

text: Vuoden 2008 kesäolympialaisten menestynein maa oli isäntämaa Kiina. Eniten mitalisijoja saavutti Yhdysvallat.


title: Space Needle

text: Space Needle on torni Seattlessa Washingtonissa Yhdysvalloissa. Se on kaupungin näkyvin maamerkki ja Seattlen symboli. Space Needle rakennettiin Seattle Center -puistoon vuoden 1962 Seattlen maailmannäyttelyyn. Space Needle on 184 metriä korkea, 42 metriä leveä ja painaa 9 550 tonnia. Kun rakennustyöt saatiin valmiiksi, se oli korkein rakennus Mississippijoen länsipuolella. Se on rakennettu kestämään 320 km/h tuuli ja magnitudin 9,5 maanjäristys – mikä suojelisi tornia niinkin isoilta järistyksiltä kuin vuoden 1700 Cascadian järistys. Tornin katolla on 25 ukkosenjohdatinta, jotka estäisivät suuret vahingot salaman osuessa torniin.


title: Space Needle

text: Space Needlessä on 160 metrin korkeudessa näköalatasanne, 152 metrin korkeudessa lahjatavaraliike ja pyörivä SkyCity-ravintola. Molemmilla tasoilla on läpinäkyvä lasinen lattia. Needlen huipulta näkee paitsi Seattlen keskikaupunkia, myös Olympicin vuoriston, Kaskadit, Mount Rainierin, Mount Bakerin, Elliott Bayn ja ympäröivät saaret. Space Needle näkyy usein Seattlesta otetuissa kuvissa, sillä se erottuu selvästi muiden pilvenpiirtäjien joukosta. Tämä johtuu siitä, että torni on noin 60-kerroksisen talon korkuinen ja sijaitsee noin 1,3 kilometrin päässä keskustan pilvenpiirtäjistä.


title: Space Needle

text: Vierailijat voivat mennä Space Needlen huipulle hisseillä, jotka kulkevat 16 kilometrin tuntivauhtia. Matka vie 43 sekuntia ja jotkut turistit odottavat monta tuntia päästäkseen edes hetkeksi Needlen huipulle. Tuulisina päivinä hissejä hidastetaan kulkemaan vain kahdeksan kilometrin tuntivauhtia. Space Needle julistettiin historialliseksi maamerkiksi 9. huhtikuuta 1999.


title: Space Needle

text: Space Needlen arkkitehtuuri on suunnittelijoiden kompromissin tulos. Kaksi johtavaa ideaa Seattlen maailmannäyttelyä varten olivat Edward Carlsonin luonnos jättiläismäisestä ilmapallosta, joka oli maassa (huomaa hieman kalteva pohja) ja arkkitehti John Grahamin konsepti lentävästä lautasesta (huomaa 'sädekehä', jossa ravintola ja näköalatasanne ovat). Space Needle rakennettiin kestämään huomattavat maanjäristykset kaksinkertaistamalla rakennuksen massa suunnitellusta. Space Needlen ei pitäisi kärsiä suuria vahinkoja, jos maanjäristyksen magnitudi on alle 9. Sen pitäisi myös kestää asteikon 5 hurrikaanit, Space Needle huojuu vain 16 millimetriä per 10 km/h voimakas tuuli.


title: Space Needle

text: Viisi tasoa (mm. ravintolat ja näköalatasanne) kattava päällimmäinen kupoli on täysin tasapainossa, jolloin ravintolaosa pystyy pyörimään ympäri vain pienen sähkömoottorin avulla. Se pyörii täyden kierroksen tasan 47 minuutissa. Rungossa olevan maalin sävy on Orbital Olive, jalustan sävy Astronaut White, ”ufo-osan” sävy Re-entry Red ja katon sävy Galaxy Gold.


title: Space Needle

text: 31. joulukuuta 1999 (uudenvuodenaattona) paljastettiin ensimmäisen kerran valtavat valot Needlen tornissa. Valoja kutsutaan nimillä Legacy Light ja Skybeam, ja se sisältää niin paljon lamppuja, että niiden yhteinen teho on 85 miljoonaa kandelaa. Valot laitetaan Seattlessa päälle juhlien ja erikoistilaisuuksien aikaan. Valojen konsepti oli peräisin Seattlen maailmannäyttelyn julisteesta vuodelta 1962. Vaikka valoja suunniteltiin käytettäväksi 75 iltana vuodessa, niitä ei yleensä käytetä edes kahtatoista kertaa vuoden aikana. Valot olivat päällä kaksitoista päivää yhteen menoon 11. syyskuuta 2001 - 22. syyskuuta 2001, kunnianosoituksena syyskuun 11. päivän terrori-iskuissa kuolleille.


title: Space Needle

text: Samassa Seattlen maailmannäyttelyn julisteessa näkyi spiraalimaiset portaat, jotka toimisivat sisäänkäyntinä hisseille, mutta niitäkään ei otettu mukaan viimeisimpiin rakennussuunnitelmiin. Portaat korvattiin kaksikerroksisella Pavilion-tasolla, joka suljettiin lasilla. Joidenkin mielestä tämä taso muistuttaa Nautilusta. Kaiken kaikkiaan Needlen portaissa (mukaan lukien ravintolat ja näköalatasanne) on yhteensä 832 askelmaa.


title: Space Needle

text: Valmistumisaikanaan vuonna 1962 184 metriä korkea Space Needle oli kaikkein korkein rakennus Mississippijoen länsipuolella. Sittemmin sen on syrjäyttänyt mm. Columbia Center, joka on noin 302 metriä korkea.


title: Space Needle

text: Edward E. Carlsonilla, vuoden 1962 Seattlen maailmannäyttelyn puheenjohtajalla, oli alun perin idea ravintolan sisältävän tornin pystyttämisestä maailmannäyttelyyn. Carlson oli silloin hotellialan puheenjohtaja eikä häntä tunnettu taiteiden tai suunnittelun alalta, mutta häntä inspiroi tuore vierailu Saksan Stuttgart-tornin luona.


title: Space Needle

text: John Graham, arkkitehti, joka voitti palkinnon suunniteltuaan Northgate Mallin Seattleen, osallistui pian Seattle Needlen suunnitteluun. Grahamin ensimmäinen tehtävä oli luoda ravintola tornin suunnitelmiin, samalla tavalla kuin hän oli aikaisemmin suunnitellut Ala Moana-ostoskeskusta varten Honoluluun.


title: Space Needle

text: Tulevaa Seattle Needleä varten ei oltu löydetty sopivaa rakennuspaikkaa. Koska kaupunki ei rahoittanut maahankintaa, maa täytyi hankkia näyttelyalueen lähettyviltä. Sopivan rakennuspaikan etsinnät eivät tuottaneet tulosta, kunnes vuonna 1961 1369 m² suuruinen maatilkku vapautui ja se myytiin hankkeen toteuttajille 75 000 dollarilla. Tällöin aikaa maailmannäyttelyyn oli enää vain yksi vuosi.


title: Space Needle

text: Tornin rakensi ja rahoitti "Pentagram Corporation", joka koostui Bagley Wrightista, urakoitsija Howard S. Wrightsta, arkkitehti John Grahamista, Ned Skinneristä ja Norton Clappista. Vuonna 1977 Bagley, Skinner ja Clapp myivät omat osuutensa Howrad Wrightille, joka muutti nimen "Space Needle Corporationiksi".


title: Space Needle

text: Space Needlen maanjäristyskestävyyttä varmistettiin kaivamalla perustalle 10 metriä syvä ja 40 metriä leveä monttu, jonka täyttämiseen 467 betonirekalta kului päivän verran aikaa. Perusta painoi lähes 6 000 tonnia ja pohjan vahvistusrenkaat 250 tonnia. Betonipohjan painaessa saman verran kuin maanpäällinen rakennelma Needlen painopiste oli vain 1,5 metriä maan yläpuolella. Rakennelma on kiinnitetty perustaan 72 ruuvilla, joista jokainen on 10 metrin pituinen.


title: Space Needle

text: Tornin urakoitsijana toimi rakennusyhtiö "Howard S. Wright Construction Co." Kiireellisen aikataulun vuoksi rakennustyöntekijät työskentelivät vuorokauden ympäri. Space Needle saatiin rakennettua alle vuodessa; se oli valmis huhtikuussa 1962 ja tuli maksamaan yhteensä 4.5 miljoonaa dollaria. Viimeinen hissikori saatiin asennetuksi päivää ennen kuin maailmannäyttely avattiin 21. huhtikuuta. Maailmannäyttelyn aikana lähes 20 000 ihmistä päivässä ajoi hissillä näköalatasanteelle. 20 000 ihmisen tavoitetta ei kuitenkaan rikottu, vaikka yhtenä päivänä tavoitteesta jäätiinkin vain 50 ihmisellä.


title: Space Needle

text: Vuonna 1982 Space Needleen lisättiin SkyLine-taso 33 metrin korkeuteen. Sitä ei ollut rakennettu aikaisemmin, koska tätä tasoa ei ollut piirretty alkuperäiseen suunnitelmaan. Nykyisin SkyLine Banquet Facilityyn mahtuu 20–360 ihmistä.


title: Space Needle

text: Vuonna 1993 hissit korvattiin uusilla tietokoneohjatuilla hisseillä, joiden nopeus on 16 kilometriä tunnissa. Voimakas maanjäristys (6,8 Richterin asteikolla) vuonna 1995 aiheutti riittävän suuren heilautuksen Needlessä, että vessojen vedet läikkyivät ulos.


title: Space Needle

text: Vuosikymmenten ajan Space Needlen ”sädekehällä”, 152 metrin korkeudessa, toimi kaksi ravintolaa: the Space Needle Restaurant, jonka alkuperäinen nimi oli Eye of the Needle, sekä Emerald Suite. Nuo kaksi kuitenkin suljettiin vuonna 2000, jotta saataisiin tilaa SkyCitylle.


title: Space Needle

text: Vuosina 1999 ja 2000 Space Needlessa toteutettiin uudistuksia, jotka käsittivät muun muassa SkyCity-ravintolan, SpaceBase-vähittäiskaupan, SkyBeam-installaation, näköalatasanteen kunnostuksen, valojen lisäykset ja korjauksen. Uudistus saatiin valmiiksi vuonna 2000 ja se maksoi lähes viisi kertaa tornin alkuperäisiä rakennuskustannuksia enemmän, 21 miljoonaa dollaria.


title: Space Needle

text: Joka vuosi uutenavuotena Space Needle juhlii merkkipäivää ilotulitusshow’lla keskiyöllä. Vuonna 2000 Space Needlen juhlallisuudet peruutettiin terrorismin mahdollisuuden takia, mutta ilotulitusshow kuitenkin järjestettiin.


title: Space Needle

text: 19. toukokuuta 2007 Space Needle toivotti tervetulleeksi 45. miljoonannen vierailijansa. Vieras, sanfranciscolainen Greg Novoa, sai ilmaisen kahden hengen matkan Pariisiin, joka sisälsi myös VIP-illallisen Eiffel-tornissa. Toukokuussa 2008 Space Needle pestiin kunnolla ensi kertaa vuoden 1962 Seattlen maailmannäyttelyn jälkeen.


title: Space Needle

text: Vuonna 2017 Space Needlen ravintola suljettiin väliaikaisesti remontin takia. Uudistuksessa ravintolaosan sekä näköalatasanteen lattiat korvattiin lasisella läpinäkyvällä lattialla ja kehää pyörittävät sähkömoottorit uusittiin. Ravintola aukeaa jälleen alkuvuodesta 2019.


title: Space Needle

text: Kolme ihmistä on tehnyt itsemurhan hyppäämällä Space Needlen näköalatasanteelta. Jokainen näistä tapahtui 1970-luvulla. Kaksi heistä hyppäsi vuonna 1974, ennen kuin "turvaverkko" oli asennettu tasanteen ympärille. Kolmas teki itsemurhan neljä vuotta myöhemmin, vuonna 1978. Myös muita ihmisiä on yrittänyt hypätä, mutta poliisi on saanut heidät aina ennen kiinni.


title: Space Needle

text: Kuusi BASE-hyppääjää on hypännyt tornista, mutta tämä on kiellettyä ilman laillista lupaa. Neljä näistä hyppääjistä oli osa luvallista mainostilaisuutta vuonna 1996 mutta kaksi muuta hyppääjää pidätettiin.Maailmannäyttelyn aikana Space Needleen asennettiin kellopeli ja sitä soitettiin useita kertoja päivässä. Kellopelistä kuului yhteensä 538 kellon äänet ja sen rakensi Schulmerich Company nimellä "Carillion Americana". Operaattorin konsoli sijoitettiin Space Needlen pohjaan ja suljettiin lasilla, jotta laitetta soittava muusikko pystyisi keskittymään kunnolla. Kellopeliä pystyi myös soittamaan kelalla. Kellopelin ääni kuului koko lähialueelle ja vielä sitäkin kauemmas.


title: Hiessilta

text:
Hiessilta on kaupunginosa Lappeenrannan Myllymäen vieressä. Alue on pääasiassa omakotitaloaluetta, johon ensimmäiset talot rakennettiin 1990-luvun alussa. Myllymäen kouluun ja liikekeskittymään on Hiessillasta matkaa alle kilometri. Alueeseen kuuluu myös 2000-luvun alussa uudelleenrakennettu leikkipuisto. Hiessillan vieressä on myös Myllymäen koulu, sekä vuonna 2007 rakennettu kauppa-alue, mihin kuuluu Robinhood, Motonet, Intersport, Puuilo sekä Biltema.
Hiessiltan kiertää Ukonmäenkatu, jonka varrella ovat muun muassa Haaparouskunkatu, Kangasrouskunkatu, Leppärouskunkatu, Voitatinkatu, Mustaherukankatu ja Mustarouskunkatu. Myllymäen koulun vieressä oleva kahdesta isosta kerrostalosta muodostuva alue on nimeltään Korvasienenkatu.


title: Steel Wheels

text: Steel Wheels on The Rolling Stonesin vuonna 1989 julkaistu studioalbumi. Albumi on yhtyeen viimeinen, jolla soittaa basisti Bill Wyman. Albumi on myös ainoa yhtyeen studiolevy, joka on saavuttanut myynnillään kultalevyn Suomessa.


title: Pikkutalvikki

text: Pikkutalvikki ("Pyrola minor") on pohjoisella pallonpuoliskolla esiintyvä, erityisesti rehevissä metsissä kasvava valkokukkainen kasvi.


title: Pikkutalvikki

text: Pikkutalvikilla on luikerteleva maavarsi, josta nousee 5–20 cm korkeita lehdettömiä kukkavarsia. Varsien juurella on vihreinä talvehtivia ruusukelehtiä. Ohuet, hieman kurttuiset lehdet ovat 2–5 cm pitkiä, leveänsoikeita ja kärjestä pyöreitä tai hyvin lyhytsuippuisia. Lehti on väriltään usein punertava. Lehden ruoti on tavallisesti lapaa lyhyempi ja siipipalteinen. Pikkutalvikin kukinto on pysty terttu. Se kukkii kesä-heinäkuussa nuokkuvin, pallomaisin, vaaleanpunertavin tai aivan valkoisin kukin, joita on 7–16 kappaletta kukinnossa. Pikkutalvikin emin luotti näkyy juuri ja juuri terälehtien muodostaman kellon sisältä, kun isotalvikilla ("Pyrola rotundifolia") se on selvästi esillä.


title: Pikkutalvikki

text: Pikkutalvikin ja isotalvikin välillä tunnetaan melko harvinainen risteymä ("Pyrola minor" x "rotundifolia"). Suomessa risteymiä tavataan useimmin maan pohjoisosista.


title: Pikkutalvikki

text: Pikkutalvikkia tavataan yleisesti lähes koko Euroopassa läntisimpiä ja eteläisimpiä osia lukuun ottamatta. Levinnäisyysalue jatkuu Venäjän läpi Siperiaan, jossa lajia tavataan paikoitellen. Pikkutalvikkia kasvaa myös Grönlannissa ja laajalla alueella Pohjois-Amerikassa. Suomessa pikkutalvikki on yleinen koko maassa.


title: Pikkutalvikki

text: Pikkutalvikki viihtyy tuoreissa, lievästi soistuneissa ja lehtomaisissa kangasmetsissä, korvissa, metsäojien partailla ja hylätyissä sorakuopissa.


title: Crazy Taxi

text: Crazy Taxi on Segan vuonna NAOMI-kolikkopelilaitteistolle julkaisema autopeli. Pelissä ohjataan taksia ja yritetään kerätä mahdollisimman paljon rahaa ottamalla kyytiin matkustajia.


title: Crazy Taxi

text: Vuonna 2000 pelistä julkaistiin käännös myös Sega Dreamcastille. Ilmestyessään peli sai suotuisia arvosteluja, joissa kiitettiin muun muassa pelin helppotajuisuutta; myös lisensoitua musiikkia kehuttiin.


title: Crazy Taxi

text: Luettelo pelin musiikista:


title: Läpivirtauskiuas

text: Läpivirtauskiuas on puuta polttava jatkuvalämmitteinen saunan kiuas. Kiukaan rakenne poikkeaa perinteisestä tulipesän muotoilun ja koon sekä kivitilan läpi johdetun ilmankierron osalta. Rakenteen avulla päästään pienempiin pienhiukkaspäästöihin ja taloudellisempaan polttoon. Ilman virtaus kivitilan läpi nopeuttaa löylyhuoneen lämpenemistä ja voi parantaa ilman sekoittumista saunassa.


title: Läpivirtauskiuas

text: Kiukaan on kehittänyt lahtelainen Reijo Vierimaa, joka aloitti kiukaitten kehittelyn 1960-luvulla. Mallilla on useita patentteja.


title: Läpivirtauskiuas

text: Kiukaan tulipesä on kookas, jotta savukaasut palaisivat kiukaan sisällä eivätkä mahdollisesti leiskahtaisi palamaan vasta hormissa. Palokaasujen palaessa kiukaassa puun lämpöarvo saadaan tehokkaammin käyttöön, ja korkea palamislämpötila vähentää terveydelle vaarallisten pienhiukkasten määrää savukaasuissa.


title: Läpivirtauskiuas

text: Ilma otetaan tulipesään tulipesän molemmista päistä ja suuluukusta. Avaamalla tuhkapelti ulos aukeaa samalla tuhkapesän ensiöilman syöttökanava, joka ohjaa tulipesään ilmaa sen molemmista päistä tasaisemman palotapahtuman aikaan saamiseksi. Valmistajan mukaan esilämmennyt ilma parantaa palotapahtumaa. Suuluukun lasia ympäröivästä reunakanavasta ohjataan toisioilmaa suoraan paloprosessiin. Tämä pitää lasin nokeentumattomana, ja samalla kehyksen kautta kulkeva ilma esilämpenee parantaa paloprosessia ja jäähdyttää luukun rakenteita.


title: Läpivirtauskiuas

text: Läpivirtauskiukaan palotilan muodostavat korkea tulipesä ja sen sivuilla olevat läpivirtauskanavat. Korkea tulipesä mahdollistaa palokaasujen kertymisen tulipesään, ja vastavirtaperiaatteella toimivat savukanaviin kytketyt sivukanavat mahdollistavat palokaasujen sekoittumisen ja paloprosessin riittävän viipymän kiukaan sisällä. Kuumat palokaasut palavat kiukaan sisällä eivätkä esimerkiksi vasta hormissa, mikä rasittaa hormin rakenteita ja aiheuttaa lämmön hukkaa. Läpivirtauskiuas toteuttaa Suomen rakentamismääräyskokoelman vaatimuksen poistuvien palamiskaasujen alle 350 °C:n lämpötilasta.


title: Läpivirtauskiuas

text: Palotilan muotoilun lisäksi kiukaan erikoisuus on ilman "läpivirtaus" kiukaan alareunasta kuumien tulipesän ja sivukanavien seinämien välissä kivitilaan. Tällöin kiviin siirtyy johtumisen lisäksi lämpöä myös ilmavirrasta. Virtaus myös sekoittaa tavanomaista tehokkaammin löylyhuoneen ilmaa, mikä näkyy lämpötilojen tasoittumisena lattian ja katon rajan välillä. Kiuaskivet ladotaan siten, että kiukaan alta nousevalle ilmalle jää tilaa virrata kivien välistä saunatilaan.


title: Läpivirtauskiuas

text: Läpivirtauskiukaan ulkovaippaa jäähdyttävät pystysuuntaiset jäähdytyskanavat. Suomen pelastusalan keskusjärjestö SPEK onkin todennut, että kiuas parantaa paloturvallisuutta perinteiseen kiuastyyppiin verrattuna.


title: Paul Williams

text: Paul Hamilton Williams (s. 19. syyskuuta 1940 Bennington, Nebraska) on yhdysvaltalainen näyttelijä, laulaja, lauluntekijä ja säveltäjä. Hän sai Oscar-palkinnon yhdessä Barbra Streisandin kanssa vuoden 1976 elokuvaan "Tähti on syttynyt" tekemästään kappaleesta ”Evergreen”.


title: Clavaleyres

text:
Clavaleyres on kunta Sveitsissä, Bernin kantonin Laupenin piirikunnassa (). Kunnan pinta-ala on 1 neliökilometri ja asukkaita siellä on 51 (31.12.2005). Väestötiheys on näin ollen 51 as./km².
Vuonna 2000 kunnan asukkaista 0–19-vuotiaita oli 26,4 prosenttia, 20–64-vuotiaita 64,2 % ja yli 64-vuotiaita 9,4 %. Samana vuonna kunnan asukkaista 88,68 % puhui saksaa, 9,43 % ranskaa ja 1,89 % puolaa.


title: Clavaleyres

text: Clavaleyres on Bernin kantonin eksklaavi, sillä se sijaitsee kokonaan erossa varsinaisesta kantonista ja luoteessa kunta rajautuu Vaudin kantoniin ja muissa ilmansuunnissa Fribourgin kantoniin. Clavaleyresin naapurikunnat ovat Courgevaux koillisessa ja kaakossa, Villarepos lounaassa sekä Faoug luoteessa.


title: Clavaleyres

text: Clavaleyresin alueelta löydettyjen pronssisormusten perusteella voidaan olettaa, että alueella on ollut asutusta jo La Tènen kulttuurin aikana. Rooman valtakunnan aikana alue oli läheisen kaupungin Aventicumin hallinnassa. Keskiajalla Clavaleyres oli Münchenwilerin luostarin alainen. Vuodesta 1527 vuoteen 1798 saakka Clavaleyres kuului Berniin, jonka jälkeen alue oli osa Fribourgin kantonia. Vuonna 1807 Clavaleyres palasi jälleen osaksi Bernin kantonia.


title: Ahmad Fathi

text: Ahmad Fathi on Jemenin tunnetuimpia muusikoita. Hän laulaa, säveltää ja soittaa ud-luuttua.


title: Ahmad Fathi

text: 1950-luvulla Al Hudaydahissa syntynyt Fathi on sittemmin muuttanut Egyptin pääkaupunkiin Kairoon. Hänellä on kuitenkin yhä läheiset siteet jemeniläiseen synnyinkaupunkiinsa, jossa hän vierailee vuosittain.


title: Ahmad Fathi

text: Fathi on julkaissut lukuisia albumeita, joista varhaisimman ollessaan 14-vuotias.


title: Ahmad Fathi Sorour

text: Ahmad Fathi Sorour (; s. 9. heinäkuuta 1932) on egyptiläinen poliitikko. Hän on toiminut maansa parlamentin alahuoneen puheenjohtajana vuodesta 1990.


title: Ahmad Fathi Sorour

text: Sorour on varsinaiselta ammatiltaan juristi. Hänestä tuli vuonna 1959 Kairon yliopiston lakitiedekunnan professori, ja hän toimi tiedekunnan dekaanina vuosina 1983–1985. Hän oli maansa opetusministeri vuosina 1986–1990.